title: Nkosinathi Joyi

text: Joyin ammattinyrkkeilyottelut Boxrec.comissa


title: Luettelo Suomen albumilistan ykkösistä vuonna 1980

text: Tämä on luettelo Suomen albumilistan ykkösistä vuodelta 1980, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


text: Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.


title: Jack McInerney

text: John ”Jack” McInerney (s. 5. elokuuta 1992 Chattanooga, Tennessee, Yhdysvallat) on yhdysvaltalainen jalkapalloilija, pelipaikaltaan hyökkääjä. Hän edustaa Major League Soccerin Philadelphia Unionia.


title: Jack McInerney

text: McInerney kävi South Forsyth High Schoolia Cummingissa Georgiassa ja pelasi jalkapalloa Cobb Futbol Clubissa ennen siirtymistään osaksi Yhdysvaltain jalkapalloliiton kehitysohjelmaa Bradentonissa Floridassa vuonna 2007. Kansallinen jalkapallovalmentajaliitto NSCAA valitsi hänet äänestyksessään Yhdysvaltain vuoden 2009 nuoreksi pelaajaksi.


title: Jack McInerney

text: Valmistuttuaan high schoolista McInerney teki Generation Adidas -sopimuksen ammattilaisliiga Major League Soccerin kanssa, minkä jälkeen liigan tulokasjoukkue Philadelphia Union varasi hänet vuoden 2010 MLS SuperDraft -varaustilaisuuden ensimmäisellä kierroksella numerolla seitsemän. Ammattilaisdebyyttinsä hän teki kauden 2010 avausottelussa 25. maaliskuuta Seattle Soundersiä vastaan.


title: Jack McInerney

text: McInerney oli viidellä maalillaan paras maalintekijä alle 17-vuotiaiden Pohjois-Amerikan-, Keski-Amerikan- ja Karibian-mestaruuskilpailuissa vuonna 2009. Yhdysvallat selvisi turnauksessa neljän parhaan joukkoon ja sitä kautta myöhemmin samana vuonna järjestettyihin alle 17-vuotiaiden MM-kilpailuihin, jossa McInerney teki kaksi maalia.


title: Foued Kadir

text: Foued Kadir (, s. 5. joulukuuta 1983 Martigues, Ranska) on algerialainen jalkapalloilija, pelipaikaltaan hyökkäävä keskikenttäpelaaja. Hän edustaa Ligue 1:ssa pelaavaa Marseillea.


title: Foued Kadir

text: Kadir aloitti ammattilaisuransa Ranskan kolmanneksi korkeimmalla sarjatasolla Championnat Nationalissa AS Cannesin riveissä. Kolmen kauden jälkeen hän siirtyi vuonna 2007 Ligue 2:ssa pelanneeseen Amiensiin, jossa Kadir pelasi kahden kauden ajan.


title: Foued Kadir

text: Kesällä 2009 hän siirtyi Ranskan pääsarjassa pelaavaan Valenciennesiin kahden vuoden sopimuksella. 19. lokakuuta 2010 Kadirin sopimusta pidennettiin vuoteen 2013. Kauden aikana hän kuitenkin kärsi loukkaantumisista ja oli kahdeksan kuukauden verran poissa pelikentiltä. Kadir palasi takaisin pelikentille 3. huhtikuuta 2011 vierasottelussa AS Saint-Étiennea vastaan. Loukkaantumisesta huolimatta hän onnistui tekemään kauden aikana neljä maalia, jotka syntyivät kymmenessä viimeisessä ottelussa.


title: Foued Kadir

text: 2. tammikuuta 2013 Kadir siirtyi Marseilleen kolmen ja puolen vuoden sopimuksella.


title: Foued Kadir

text: Kadir on edustanut Algeriaa nuorten maajoukkueessa, alle 20-vuotiaissa.


title: Foued Kadir

text: Kadir pelasi ensimmäisen maaottelunsa aikuisten tasolla Algerian paidassa 28. toukokuuta 2010 Irlantia vastaan tultuaan vaihdosta kentälle. Sitä ennen hänet valittiin Algerian vuoden 2010 MM-kisajoukkueeseen. Kadir kuului myös kisojen aikana Algerian avausmiehistöön pelattuaan maansa kaikissa kolmessa ottelussa.


title: Foued Kadir

text: Kadir teki maajoukkueuransa ensimmäisen maalin 9. lokakuuta 2011 Afrikan kisojen karsintaottelussa Keski-Afrikan tasavaltaa vastaan.


title: John McInerney

text: John McInerney tarkoittaa seuraavia henkilöitä:


title: Hopea-hopeakloridielektrodi

text: Hopea-hopeakloridielektrodi on elektrodityyppi, jota käytetään usein vertailuelektrodina useissa sähkökemiallisissa mittauksissa esimerkiksi sisäisenä vertailuelektrodina pH-mittareissa.


title: Hopea-hopeakloridielektrodi

text: Hopea-hopeakloridielektrodi koostuu lasisesta kuoresta, jonka sisällä on hopealanka, jonka pinnalla on kerros hopeakloridia. Lanka on kylläisessä hopeakloridi ja kaliumkloridiliuoksessa. Elektrodin päässä on huokoinen suolasilta, jonka läpi elektrodi on yhteydessä tutkittavaan liuokseen.


title: Hopea-hopeakloridielektrodi

text: Hopea-hopeaklorideja valmistetaan hapettamalla hopealankaa kloridiliuoksessa. Erittäin puhdas hopealanka kytketään sähkökennon anodiksi ja katodina käytetään platinaelektrodia. Elektrolyyttinä on laimea suolahappo- tai natriumkloridiliuos. Kun piiriin kytketään virta, hopealanka saa hopeakloridipinnoitteen. Pinnoitusaika riippuu halutusta hopeakloridikerroksen paksuudesta. Pienille elektrodeille käsittely kestää yleensä noin viisi minuuttia.


title: Hopea-hopeakloridielektrodi

text:
Hopea-hopeakloridielektrodissa tapahtuva reaktio on:
AgCl(s) + e → Ag(s) + Cl


title: Hopea-hopeakloridielektrodi

text: Standardipotentiaali tälle reaktiolle on +0,22233V. Tämä potentiaali on riippuvainen kloridi-ionikonsentraatiosta. Nernstin yhtälön avulla saadaan riippuvuus:


title: Hopea-hopeakloridielektrodi

text: Kylläisessä KCl-liuoksessa 25 °C lämpötilassa elektrodin potentiaali on 0,197V


title: Hopea-hopeakloridielektrodi

text: Elektrodipotentiaali on riippuvainen myös lämpötilasta. Lämpötilavälillä 0–95 °C elektrodipotentiaalia voidaan arvioida yhtälöstä


title: Hopea-hopeakloridielektrodi

text: Hopea-hopeakloridielektrodi on suhteellisen halpa ja tarkka mittauksissa. Elektrodilla on myös muutama epätoivottava ominaisuus. Huokoinen suolasilta voi tukkeutua, jolloin elektrodi antaa epävakaan vasteen. Hopeakloridi hajoaa valon vaikutuksesta, minkä vuoksi elektrodia on säilytettävä ja mielellään myös käytettävä valolta suojattuna.


title: Esa Tukia

text: Esa Juhani Tukia (s. 30. marraskuuta 1958 Turku, Suomi) on suomalainen käyrätorvensoittaja.


title: Esa Tukia

text: Tukia on opiskellut käyrätorvensoittoa Hyvinkään musiikkiopistossa opettajinaan Mauno Nelimarkka ja Ilkka Laakso. Sibelius-Akatemiassa hänen opettajiaan olivat Holger Fransman ja Kalervo Kulmala, minkä lisäksi hän on opiskellut myös muun muassa Hermann Baumannin, Barry Tuckwellin, Radovan Vlatkovićin ja Esko Seppälän johdolla.


title: Esa Tukia

text: Tukiasta tuli Kotkan kaupunginorkesterin käyrätorven äänenjohtaja jo 16-vuotiaana. Tukia on ollut Radion sinfoniaorkesterin soolokäyrätorvensoittajana 1981–2008.


title: Esa Tukia

text: Tukia on soittanut myös Lahden ja Jyväskylän kaupunginorkestereissa sekä Suomen Kansallisoopperan orkesterissa. Solistitehtävissä Tukia on esiintynyt oman orkesterinsa kanssa sekä useiden suomalaisten sinfoniaorkesterien riveissä.


title: Esa Tukia

text: Tukia on Avanti!-kamariorkesterin perustajajäseniä, minkä lisäksi hän on soittanut kamarimuusikkona kotimaassa ja ulkomailla muun muassa Radius-kvintetissä ja Suomalaisessa Kamariorkesterissa.


title: Drogo

text: Drogo (670–708) oli Burgundin major domus eli käskynhaltija 695–708. Hän oli Pipin Heristalilaisen ja Plektrudiksen poika. Pipin nimitti hänet Champagnen herttuaksi joko 688 tai 690 ja Burgundin herttuaksi 697.


title: Drogo

text: Eräiden lähteiden mukaan Drogo oli naimisissa Bertharin tyttären Adaltrudiksen kanssa, ja heillä oli neljä poikaa: Hugo, Arnulf, Godefroy ja Pipin. Joidenkin lähteiden mukaan Drogon vaimo olisi kuitenkin ollut Bertharin leski Anstrude.


title: Jaaninoja

text: Jaaninoja on Itä-Turussa sijaitseva noin kahdeksan kilometrin pituinen joki. Sen alkulähteet ovat Skanssin pohjavesialueella ja Varissuon soilla, joista tulevat maanalaiset vesiputket kohtaavat Lausteella ja tulevat maan pinnalle Poronpuiston kentän lähettyvillä. Joki virtaa läpi Biolaakson modernien rakennusten, jatkuen kahdeksan kilometrin matkan peltojen ja lähiöiden läpi, laskien Kuralan Kylämäen ohitse kampiförin kohdalla Aurajokeen. Jaaninojan leveys vaihtelee parista metristä, tulva-aikojen 5–6 metriin ja kuivien kesien melkein kuivattamaan jokeen.


title: Jaaninoja

text: Jaaninojaa on kunnostettu 2000-luvulla EU-rahoitteisilla Elävä Jaaninoja- ja Keidas-hankkeilla. Myös alueen asukkaat ovat olleet mukana talkoissa. Noin neljäosa joen pituudesta – osuudet Biolaaksossa, Pääskyvuoressa sekä Kuralassa on kunnostettu. Joen penkkoja on loivennettu, uomaan on muokattu koskimaisia kohtia, suvantoja, syvänteitä, pohjapatoja ja lammikoita. Lisäksi sen rannoille on istutettu kasveja, Biolaakson kohdalle tehtiin laajoja puistoistutuksia joissa istutettiin yhteensä 4 000 kosteikkokasvia ja puuta. Biolaaksoon rakennettiin myös kaksi Jan-Erik Anderssonin suunnittelemaa taidesiltaa. Jokeen on istutettu taimenenpoikasia ja jokirapuja. Joessa tavataan luontaisesti muun muassa haukea, ahvenia ja särkikaloja. Koska toinen haaroista tulee pohjavesialueelta, on vesi riittävän kylmää ja hyvää lohikaloille. Joen ylittää myös tervantuoksuinen perinnesilta Kohmon kaupunginosan vieressä Hyllykankareenpolulla.


title: Jaaninoja

text: Jokitörmien perusteella Jaaninojassa on aikoinaan virranut enemänkin vettä ja sen rannat ovat Kuralan Kylämäen kohdalla olleet asuttua jo 600-luvulta.


title: Amobi Okugo

text: Amobi Okugo (s. 13. maaliskuuta 1991 Hayward, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Philadelphia Unionia.


title: Amobi Okugo

text: Okugo edusti juniorina San Juan Soccer Clubia. Yliopisto-opintojensa ohella hän pelasi kauden 2009 UCLA:n joukkueessa Bruinsissa, jossa hänet valittiin Pacific-10-konferenssin vuoden tulokkaaksi.


title: Amobi Okugo

text: Ensimmäisen yliopistokautensa jälkeen Okugo teki Generation Adidas -sopimuksen ammattilaisliiga Major League Soccerin kanssa, minkä jälkeen liigan tulokasjoukkue Philadelphia Union varasi hänet vuoden 2010 MLS SuperDraft -varaustilaisuuden ensimmäisellä kierroksella numerolla kuusi. Ammattilaisdebyyttinsä hän teki kauden 2010 avausottelussa 25. maaliskuuta Seattle Soundersiä vastaan.


title: Amobi Okugo

text: Okugo kuului Yhdysvaltain jalkapalloliiton alle 17-vuotiaiden IMG Soccer Academy -kehitysohjelmaan vuosina 2006–2007 ja maan alle 20-vuotiaiden maajoukkueeseen Pohjois-Amerikan, Keski-Amerikan- ja Karibian-mestaruuskilpailuissa vuosina 2009 ja 2011.


title: Raimo Manninen (alppihiihtäjä)

text: Raimo Ensio ”Rami” Manninen (3. lokakuuta 1940 Lahti – 6. helmikuuta 2009 Janakkala) oli suomalainen alppihiihtäjä.


title: Raimo Manninen (alppihiihtäjä)

text: Manninen edusti Suomea kaksissa talviolympialaisissa. Innsbruckissa 1964 hän sijoittui suurpujottelussa 17:nneksi sekä pujottelussa ja syöksylaskussa 22:nneksi. Grenoblessa 1968 hän oli suurpujottelussa 30:s, mutta syöksylaskussa hänet hylättiin ja pujottelussa hän keskeytti.


title: Raimo Manninen (alppihiihtäjä)

text: Manninen sijoittui 17-vuotiaana Bad Gasteinin MM-kilpailuissa 1958 alppiyhdistetyssä 28:nneksi. Chamonix’n MM-kilpailuissa 1962 hän oli pujottelussa kymmenes, alppiyhdistetyssä 13:s ja syöksylaskussa sijalla 22. Val Gardenan MM-kilpailuissa 1970 hän sijoittui alppiyhdistetyssä 17:nneksi. Hän voitti Holmenkollenin kisoissa pujottelun ja alppiyhdistetyn vuonna 1961 sekä syöksylaskun vuonna 1964.


title: Raimo Manninen (alppihiihtäjä)

text: Manninen voitti Suomen mestaruuden pujottelussa vuosina 1961–1965 ja 1969, suurpujottelussa vuosina 1961–1963 ja 1969–1970 sekä syöksylaskussa vuosina 1965 ja 1970. Hän toimi myöhemmin alppihiihtovalmentajana Suomen Hiihtoliiton palveluksessa sekä Suomen urheiluopistossa.


title: Sopimattomat päättelyn periaatteet

text: Sopimattomilla päättelyn periaatteilla tarkoitetaan tilannetta, jossa kansanfysiikkaa, -biologiaa tai -psykologiaa sovelletaan väärässä paikassa. Esimerkiksi verta vuotava patsas on idea, jossa patsaalle eli esineelle on päätelty biologinen ominaisuus, joka voi yleisen automaattisen päättelyn mukaan olla vain persoonilla ja eläimillä.


title: Intuitionvastaisuus

text: Intuitionvastaisuus on kognitiivisen uskontotieteen termi, joka määritellään mielen ontologisten kategorioiden loukkaamiseksi. Intuitionvastainen ajattelu on yksi automaattisen ajattelun muoto, jossa ontologioita loukataan joko niin sanotusti päätelmällisellä repeämällä tai sopimattomilla päättelyn periaatteilla. Intuitionvastaiset representaatiot rikkovat ihmismielen tiedostamattomia oletuksia ominaispiirteistä, jotka liitetään tietyn olion ontologiseen kategoriaan.


title: Ontologiset kategoriat

text: Ontologisilla kategorioilla tarkoitetaan kognitiivisessa psykologiassa ihmismieleen rakentuneita todellisuuden hahmottamisen ja jäsentämisen välineitä, jotka toimivat jo varhaisessa lapsuudessa. Kategorioita ovat persoona (tai ihmismieli), eläin, kasvi, luonnollinen (tai eloton) ilmiö ja työkalu-esine. Yhdessä ne toimivat perustana niin sanotulle kansanteoreettiselle päättelylle eli kansanfysiikalle, -biologialle ja -psykologialle, jotka ohjaavat ihmisen automaattista, ei-harkittua, nopeaa ajattelua.


title: Ontologiset kategoriat

text: Pascal Boyer on kehittänyt kehityspsykologisiin tutkimuksiin pohjautuen luokittelun erilaisten oliolajien tunnistamiseen. Lapsi oppi jo varhain tunnistamaan erilaisia kategorioita ja niiden selitysperustoja.


title: Luettelo Suomen albumilistan ykkösistä vuonna 1981

text: Tämä on luettelo Suomen albumilistan ykkösistä vuodelta 1981, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


text: Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.


title: Lapuan keskuskoulu

text: Lapuan Keskuskoulu on Lapuan kaupungissa sijaitseva peruskoulu, jossa on vuosiluokat 1–6 ja esiopetus. Koulussa on oppilaita hieman yli 400.


title: Veren voima

text: Veren voima (engl. "Dead Until Dark") on yhdysvaltalaisen Charlaine Harrisin vuonna 2001 julkaisema romaani. Se avaa "Sookie Stackhouse" -sarjan (en. "The Southern Vampire Mysteries"), joka kertoo vampyyrien ja ihmisten yhteiselosta Bon Tempsin pikkukaupungissa Louisianassa.


title: Veren voima

text: Sarjan päähenkilö on 25-vuotias tarjoilija Sookie Stackhouse, joka rakastuu vampyyri Bill Comptoniin. Bill vetää Sookieta puoleensa, mutta herättää myös epäilyksiä. Samoihin aikoihin kaupungissa tapahtuu murhia, joita Sookie alkaa selvittää.


title: Veren voima

text: Teos voitti Anthony Award -palkinnon sarjassa Best Paperback Mystery vuonna 2001. Televisiosarjan "True Blood" ensimmäinen kausi perustuu Veren voima -kirjaan.


title: Veren voima

text: Kirjan päähenkilö ja kertoja Sookie Stackhouse työskentelee tarjoilijana lousianalaisessa baarissa. Hänellä on telepaattisia kykyjä, jotka vaikeuttavat välillä työtä ja etenkin rakkauselämää. Eräänä päivänä baariin saapuu salaperäinen muukalainen nimeltä Bill, joka paljastuu vampyyriksi. Sookie ihastuu komeaan Billiin ja yllätyksekseen huomaa, ettei pysty lukemaan miehen ajatuksia.


title: Veren voima

text: Sookie huomaa voivansa rentoutua Billin seurassa enemmän kuin useimpien muiden miesten. Hän alkaa kuitenkin epäillä suhdetta, kun Billistä käy pian ilmi myös arveluttavia puolia, ja toinenkin kiinnostava mies, Sookien pomo ja pitkäaikainen ystävä Sam, osoittaa kiinnostusta.


title: Veren voima

text: Samoihin aikoihin kaupungissa alkaa tapahtua murhia. Epäilykset kohdistuvat sekä vampyyreihin että Sookien veljeen Jasoniin, jolla on ollut suhde kahden murhatuksi joutuneen naisen kanssa. Sookie uskoo veljensä syyttömyyteen ja päättää selvittää kuka on oikea murhaaja.


title: Tamariskit

text: Tamariskit ("Tamarix") on Euraasiassa ja Afrikassa alkuperäisenä kasvava pensassuku ja tamariskikasvien nimisuku.


title: Tamariskit

text: Tamariskilajeja on yhteensä noin 55, joista monet ovat hyvin samannäköisiä. Ne ovat kuivuuteen sopeutuneita pensaita tai puita, jotka kasvavat 1–15 metriä korkeaksi. Osa lajeista on ainavihantia, osa pudottaa lehtensä lepokauden aikana. Lehdet ovat pieniä, vain 1–2 millimetriä pitkiä ja suomumaisia. Ne kasvavat limittäin ja ovat painautuneita tiiviisti oksien suuntaisesti. Lehtien ilmaraot sijaitsevat pääosin oksaa vasten olevalla pinnalla suojassa auringonpaisteelta ja kuivattavilta tuulilta. Tamariskit voivat kasvaa myös hyvin suolapitoisella maaperällä. Niiden lehdissä on suolaa erittäviä rauhasia, joista poistuva suola kuivuu lehden pinnalle ja huuhtoutuu pois sateessa. Ajan myötä lehdistä erittyvä suola sekä suolapitoinen lehtikarike nostaa maan suolapitoisuutta, joka osaltaa hyödyttää tamariskeja kilpailussa huonommin suolaa kestävien lajien kanssa.


title: Tamariskit

text: Tamariskien pienet vaalenapunaiset tai valkoiset kukat ovat usein norkkomaisissa tertuissa. Siemeniä kehittyy runsaasti, ja ne ovat lenninhaivenellisia. Tamariskit voivat levitä myös kasvullisesti juurivesoista tai hiekkaan hautautuneista runkojen leposilmuista. Tamariskien juuret kasvavat hyvin syvälle, joillakin lajeilla pohjaveteen saakka. Tehokkaan vedenoton ansiosta ne ovatkin muista aavikon kasveista poiketen nopeakasvuisia.


title: Tamariskit

text: Tamariskeja on perinteisesti käytetty aavikoilla ja muilla kuumilla alueilla varjopuina. Niitä on istutettu myös karjan ravinnoksi. Joitain tamariskilajeja käytetään koriste- ja hyötykasveina, yleisimmin kiinantamariskia, joka kasvaa Itä-Aasiassa ja istutettuna Pohjois-Amerikassa. Eräistä lajeista, muun muassa parkkitamariskista saadaan tanniineja nahan parkitsemiseen.


title: Tamariskit

text: Yhdysvaltojen lounaisosiin istutettiin 1800-luvun alkupuolella muutamia aasialaisia tamariskilajeja koristekasveiksi ja eroosion torjumiseen. 1900-luvun aikana lajit levittäytyivät erittäin laajalle alueelle, ja tamariskit luokitellaankin nykyään Yhdysvalloissa alkuperäislajistolle vaaralliseksi tulokaslajiksi.


title: Tamariskit

text: Muinaisessa Egyptissä tamariskit olivat elämän puita ja esikuvia muumioimiselle. Antiikin Kreikassa tamariskit olivat puolestaan lääketieteen, musiikin ja runouden jumalaa Apollonin puita. Lesboksen saarella Apollon tunnettiin tamariskin jumalana. Roomalaiset kuitenkin pitivät tamariskeja kirottuina ja epäonnen kasveina, koska ne eivät kantaneet hedelmää mutta kasvoivat huonossakin maaperässä.


title: Tamariskit

text: Tamariskit mainitaan myös Raamatussa. Ensimmäisessä Mooseksen kirjassa Aabrahamin mainitaan istuttaneen tamariskin rukouspuuksi. Ensimmäisessä Samuelin kirjassa puolestaan mainitaan, että taistelussa kuollut Israelin kuningas Saul poikineen haudattiin tamariskipuun alle. Raamatussa mainitun autiomaasta kerätyn mannan arvellaan olevan jonkin tamariskilajin erittämää sokeripitoista nestettä, joka kuivuu jyväsinä varteen. Tämä laji on todennäköisesti ranskantamariski ("Tamarix gallica").


title: George Best Belfast Cityn lentoasema

text: George Best Belfast Cityn lentoasema (aikaisemmin "Belfast Cityn lentoasema") on lentoasema Downin kreivikunnassa, Belfastissa, Irlannissa. Lentoasema on nimetty pohjoisirlantilaisen jalkapalloilijan George Bestin mukaan.


title: Vesipallo kesäolympialaisissa 1908

text: Vuoden 1908 kesäolympialaisten vesipallo järjestettiin 15. – 22. heinäkuuta 1908 miehille. Laji oli kolmatta kertaa mukana olympialaisten ohjelmassa. Mukana oli 28 pelaajaa neljästä eri maasta.


title: Stray Cats (albumi)

text: Stray Cats on samannimisen yhdysvaltalaisen rockabilly-yhtyeen ensimmäinen studiolevy vuodelta 1981. Levyn on julkaissut Arista Records tunnuksella STRAY 1. Dave Edmunds on tuottanut A-puolen kappaleet 1, 4 ja 6 sekä B-puolen kappaleet 2-5. Brian Setzer & Stray Cats ovat tuottaneet loput kappaleet. Äänittäjinä ovat toimineet Aldo Bocca ja Hein Hoven. Levy on äänitetty Lontoossa Eden ja Jam -studioilla. Yhtyeen managerina ja neuvonantajana on ollut Tony Bidgood.


title: Stray Cats (albumi)

text: Levykannen suunnittelijana on ollut Malcolm Garret Assorted iMaGes -yhtiöstä ja valokuvaajina ovat toimineet Gavin Cochrane, Alain de la Mata, Toshi Yajima, Chalkie Davis ja Chris Gabrin.


title: Stray Cats (albumi)

text: Levykannessa on mainittu yhtyeen tatuointitaiteilijat Dennis Cockell Lontoosta ja Bob Roberts New Yorkista. Erityiskiitokset on lausuttu Bobby Startupille.


title: Sojuz TMA-21

text:
Sojuz TMA-21 oli Venäjän avaruusjärjestön miehitetty avaruuslento ISS-avaruusasemalle. Avaruusalus, joka on nimetty Juri Gagariniksi, laukaistiin 5. huhtikuuta 2011 Baikonurin kosmodromilta.
TMA-21-alus palasi maahan 16. syyskuuta 2011. Paluussa aluksen päällikkö oli Aleksandr Samokutjajev, kyydissä oli NASAn Ron Garan. Venäjän avaruusviranomaiset ilmoittivat Sojuzin seuraavan miehitetyn lennon lähtevän ISS:lle 14. marraskuuta 2011.


title: Stephanie Wilson

text: Stephanie Diana Wilson (s. 27. syyskuuta 1966 Boston, Massachusetts) on yhdysvaltalainen insinööri ja NASAn astronautti. Hän lensi ensi kertaa avaruuteen avaruussukkulalennolla STS-121 vuonna 2006, ja on toinen avaruudessa käynyt afroamerikkalainen nainen Mae Jemisonin jälkeen.


title: Stephanie Wilson

text: Wilson valmistui Taconic High Schoolista Pittsfieldissä, Massachusettsissa vuonna 1984. Hän suoritti alemman korkeakoulututkinnon (B.Sc.) insinööritieteissä Harvardin yliopistossa vuonna 1988. Wilson suoritti M.Sc.-tutkinnon ilmailu- ja avaruustekniikasta Texasin yliopistossa, Austinissa vuonna 1992.


title: Stephanie Wilson

text: Wilson työskenteli kaksi vuotta entisen Martin Mariettan astronautiikkaryhmässä Denverissä, Coloradossa. Wilson vastasi Titan IV -kantoraketin kuormausanalyysien tekemisestä laukaisujärjestelmän ja hyötykuorman yhdistelmälle lentojen aikana. Wilson lähti Martin Mariettasta vuonna 1990 osallistuakseen Texasin yliopiston Austinissa tutkintoon suuntautuvaan koulutukseen. Hänen tutkimuksensa keskittyi suurien, joustavien avaruusrakenteiden ohjaukseen ja mallinnukseen. Yliopistosta valmistumisen jälkeen hän työskenteli Jet Propulsion Laboratoryssa Kalifornian Pasadenassa vuodesta 1992 lähtien. Wilson työskenteli Galileo-avaruusluotaimen asennonsäädön ryhmässä vastaten asennonsäädön ohjauksen suorituskyvystä, tiedelaitteiden suuntauksen tarkkuudesta, antennin suuntatarkkuudesta ja pyörimisnopeuden tarkkuudesta. Hän työskenteli myös testauksessa ja interferometriä kehittävässä ohjelmassa.


title: Stephanie Wilson

text: Wilson valittiin NASAn astronauttikandidaatiksi huhtikuussa 1996. Hän ilmoittautui koulutukseen Johnsonin avaruuskeskuksessa elokuussa 1996. Kaksi vuotta kestäneen koulutuksen jälkeen hän sai tehtäväspesialistin lentokelpoisuuden. Hänet sijoitettiin aluksi työskentelemään Kansainvälisen avaruusaseman (ISS) hyötykuormien esillepanon ja työskentelytapojen parissa. Seuraavaksi hän työskenteli lennonvalvonnassa kiertoradalla olevan miehistön ja lennonvalvonnan yhteyshenkilönä (CAPCOM). Seuraavaksi hänet sijoitettiin teknisiin tehtäviin avaruussukkulan rakettimoottorien ja polttoainetankkien pariin. Wilson lensi avaruussukkulalennoilla STS-121 ja STS-120 tehtäväspesialistina.


title: Stephanie Wilson

text: STS-121 (4. heinäkuuta -17. heinäkuuta 2006) oli avaruussukkula Columbian vuoden 2003 onnettomuuden jälkeinen "paluu-avaruuteen" testilento ja Kansainvälisen avaruusaseman kokoonpanolento. 13-päiväisellä lennolla avaruussukkula Discoveryn miehistö testasi uusia avaruussukkulan turvallisuutta lisääviä laitteita ja menetelmiä ja tuotti ennennäkemättömän tarkkoja kuvia sukkulan laukaisusta. Wilson osallistui robottikäden käyttöön sukkulan kunnon tarkistuksessa, MPL-moduulin asennuksessa ja avaruuskävelyissä sekä osallistui rahdin siirtoon ISS:lle. Ryhmä myös huolsi avaruusasemaa ja kuljetti uuden aseman Retkikunta 13:n miehistön jäsenen asemalle. Lento kesti 306 tuntia, 37 minuuttia ja 54 sekuntia.


title: Stephanie Wilson

text: STS-120 (23. lokakuuta – 7. marraskuuta 2007) oli avaruussukkulalento kansainväliselle ISS-asemalle. Se kuljetti asemalle "Harmony"-moduulin ja uudelleensijoitti aseman P6-truss runkoelementin seuraavien kokoonpanolentojen tarpeita vastaaviksi. STS-120 vei asemalle Retkikunta 16:n uuden miehistön jäsenen, Daniel Tanin, ja palasi Maahan mukanaan Retkikunta 15:n ja Retkikunta 16:n miehistön jäsen Clayton Anderson. Sukkulamiehistö suoritti neljä avaruuskävelyä ja korjasi aseman aurinkopaneelin uudella aikaisemmin testaamattomalla menetelmällä. Lento kesti 15 päivää, 2 tuntia, 23 minuuttia.


title: Stephanie Wilson

text: Wilson valittiin tehtäväspesialistiksi lennolle STS-131, joka laukaistiin kohti Kansainvälistä avaruusasemaa (ISS) 5. huhtikuuta 2010.


title: Betty Ann Bjerkreim Nilsen

text: Betty Ann Bjerkreim Nilsen (s. 7. syyskuuta 1986 Stavanger) on norjalainen hiihtäjä ja suunnistaja. Hän voitti suunnistuksen viestikultaa Miskolcin MM-kilpailuissa 2009.


title: Betty Ann Bjerkreim Nilsen

text: Nilsen osallistui ensimmäisen kerran maastohiihdon maailmancupiin Jällivaarassa marraskuussa 2006. Marraskuun lopulla maailmancupissa Kuusamossa hän saavutti toistaiseksi parhaan henkilökohtaisen sijoituksensa sijoituttuaan 10 kilometrin perinteisellä yhdeksänneksi. Joulukuussa 2008 hän voitti viestipronssia maailmancupissa La Clusaz'ssa.


title: Betty Ann Bjerkreim Nilsen

text: Nuorten MM-kilpailuissa Nilsen voitti kaksi kultaa, yhden hopean ja kaksi pronssia. Miskolcin MM-kilpailuissa 2009 hän voitti viestikultaa ja sijoittui 24:nneksi keskimatkalla.


title: Luettelo Suomen albumilistan ykkösistä vuonna 1982

text: Tämä on luettelo Suomen albumilistan ykkösistä vuodelta 1980, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


text: Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.


title: Kosto odottaa

text: Kosto odottaa on vuonna 1967 ilmestynyt spagettiwestern. Sen on ohjannut Giulio Petroni ja musiikin on säveltänyt Ennio Morricone. Elokuva on aiheeltaan kostotarina.


title: David Otunga

text:
David Daniel Otunga Sr. (s. 7. huhtikuuta 1980) on yhdysvaltalainen showpainija ja entinen näyttelijä. Hän painii tällä hetkellä World Wrestling Entertainment:ssa ja esiintyy sen RAW-brändissä. Hän osallistui ensimmäisen kauden NXT:n hänen oikealla nimellään.
Marraskuussa 2008 Otunga allekirjoitti kehityksellisen sopimuksen World Wrestling Entertainmentin kanssa ja valitsi sen kehitys territoriokseen Florida Championship Wrestlingin (FCW). Hän teki debyyttinsä 29. toukokuuta, 2009 Dawson Alexander, Esq nimellä ja voitti kuuden tag team matsissa.


title: David Otunga

text: 16. helmikuuta ECW:n viimeisessä jaksossa ilmoitettiin, että Otunga tulee painimaan WWE NXT:n ensimmäisellä kaudella. Davidin mentorina toimi R-Truth. David teki debyyttinsä 23. helmikuuta, missä hän voitti nopeasti Darren Youngin. Seuraavalla viikolla Otunga hävisi Youngille, kiitos hänen mentorin CM Punkin joka sekaantui matsiin. Matsin jälkeen R-Truth yritti tarjota tukeaan, mutta Otunga tönäisi häntä. Samana iltana he vielä tappelivat kulissien takana. 30. maaliskuuta Otunga voitti 8 miehen battle royal matsin, mihin osallistui myös 7 muuta NXT rookieta. Voiton myötä hän sai oikeuden isännöidä RAW:ta seuraavalla viikolla. 5. huhtikuuta RAW:ssa Otunga järjesti Randy Ortonin ja Jack Swaggerin välisen ottelun sekä Batistalle ja John Cenalle Unified WWE Tag Team Mestaruus matsin ShoMiz:tä (Big Show ja The Miz) vastaan. Otunga kuitenkin itse osallistui tag team otteluun, missä hän oli Cenan parina. Cena ja Otunga hävisivät, kun Otunga jätti Cenan yksin ShoMiz:tä vastaan. 11. toukokuuta toisessa Pro:den äänestyksessä Otunga oli toinen. 1. kesäkuuta, kauden viimeisessä jaksossa Otunga tuli toiselle sijalle koko kisassa häviten Wade Barrettille.


title: David Otunga

text: 7. kesäkuuta RAW:ssa kaikki ensimmäisen kauden NXT rookiet, Wade Barrettin johdolla sekaantuivat John Cenan ja CM Punkin väliseen päätapahtuma matsiin, hyökkäämällä molempien kimppuun. Tämä ei kuitenkaan vielä riittänyt, he hakkasivat selostajat, kehään kuuluttajan, tuhosivat kehää, turva-aittaa jne. Seuraavan viikon RAW:ssa rookiet vaativat, että General Manager Bret Hart antaisi heille täysi aikaisen sopimuksen, mutta Hart erotti ensimmäisen kauden NXT:n voittajan Barrettin ja sanoi että heidän täytisi poistua rakennuksesta. Myöhemmin illalla rookiet varastivat Bretin limusiiniin ja törmäilivät sillä muihin autoihin, kunnes Bret antoi heille sopimukset, mutta he muuttivat mieltään ja antoivat hänen päättä sunnuntaihin mennessä. WWE Fatal 4 Way PPV:ssä rookiet sekaantuivat päätapahtumaan, mikä käytiin WWE Mestaruudesta John Cenan, Randy Ortonin, Edgen, ja Sheamuksen välillä. Heidän sekaantuminen maksoi Cenalle WWE Mestaruuden, minkä hän hävisi Sheamukselle. Seuraavana iltana Vince McMahon erotti Bret Hartin ja ilmoitti että on palkannut uuden General Managerin, joka on allekirjoittanut jokaiselle ensimmäisen kauden NXT rookie:lle sopimuksen ja hän myös otti uudestaan käyttöön Waden mestaruus ottelu prosessin. Myöhemmin päätapahtumassa rookiet (nimellä Nexus) hyökkäsivät, ei vain Cenan kimppuun vaan myös McMahonin kimppuun, joka oli juuri ottamassa kaiken kunnian itselleen.


title: Nick Cassavetes

text:
Nicholas David Rowland Cassavetes (s. 21. toukokuuta 1959, New York, New Yorkin osavaltio, Yhdysvallat) on yhdysvaltalainen elokuvaohjaaja, joka on toiminut myös näyttelijänä. Hänet tunnetaan muiden muassa elokuvista "Kuin taivaan tähdet" (1996), "She's So Lovely" (1997), "The Incredible Mrs. Ritchie" (2003) ja "Alpha Dog" (2006).
Nick Cassavetesin vanhemmat ovat ohjaaja John Cassavetes ja näyttelijä Gena Rowlands.
Cassavetesin ensimmäinen vaimo oli Isabelle Rafalovic, jonka kanssa hänellä on kaksi lasta. Cassavetes on avioitunut sittemmin näyttelijä Heather Walhquistin kanssa.


title: Tragikomedia

text: Tragikomedia on draaman tai tarinankerronnan laji, joka esittää traagisen kertomuksen humoristisin keinoin, yhdistää aineksia traagisesta ja koomisesta kertomuksesta, tai se on onnelliseen loppuun päättyvä traaginen kertomus.


title: Tragikomedia

text: Tragikomedia kuuluu vanhimpiin kirjallisen kerronnan lajeihin. Aristoteleen "Runousoppi" sisältää länsimaisen kulttuurin vanhimman tragikomedian määritelmät. Vaikka Aristoteles piti niitä tragedioina, Euripideen "Kyklooppia" tai Homeroksen "Odysseiaa" voi tulkita myös tragikomedisena kerrontana. Tragikomedia oli yleinen laji myös antiikin Rooman tasavallassa.


title: Tragikomedia

text: Sana "tragikomedia" on lähtöisin muinaiskreikasta, mutta sitä käytti ensimmäisenä roomalainen Plautus, joka kirjoittaa johdannossa teokseensa Amfitryon:


title: Luettelo Suomen albumilistan ykkösistä vuonna 1983

text: Tämä on luettelo Suomen albumilistan ykkösistä vuodelta 1983, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


title: Luettelo Suomen albumilistan ykkösistä vuonna 1984

text: Tämä on luettelo Suomen albumilistan ykkösistä vuodelta 1984, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


title: Sojuz TMA-22

text: Sojuz TMA-22 oli Venäjän avaruusjärjestön miehitetty avaruuslento ISS-avaruusasemalle. Avaruusalus oli tarkoitus laukaista syyskuussa 2011 mutta laukaisu siirtyi Progress M-12M huoltoaluksen epäonnistuneen laukaisun takia. Alus laukaistiin avaruuteen 14. marraskuuta 2011 kello 04.14 UTC. Miehistö laskeutui maahan 27. huhtikuuta 2012 kello 11.45 UTC. Kyseessä oli Sojuz-TMA sarjan viimeinen lento. Sarjan korvaa modernisoitu Sojuz-TMA-M sarja.


title: Sojuz TMA-22

text: ISS:n Retkikunta 29:n eli 29. pitkäkestoisen miehistön lennolle matkaavat ja Retkikunta 30:ltä palaavat jäsenet olivat


title: Nils-Börje Stormbom

text: Yngve Nils-Börje Stormbom (26. syyskuuta 1925 Vaasa – 26. marraskuuta 2016 Vaasa) oli suomalainen kirjailija, kääntäjä ja toimittaja.


title: Nils-Börje Stormbom

text: Stormbom käänsi noin 100 teosta suomesta ruotsiksi tai päinvastoin. Hänen huomattaviin käännöstöihinsä kuuluvat muun muassa Väinö Linnan "Tuntematon sotilas" ja "Täällä Pohjantähden alla" -trilogia sekä Urho Kekkosen myllykirjekokoelmat ja muistelmat. Stormbom oli "Hufvudstadsbladet"-lehden kulttuuritoimituksen päällikkönä 1951–1964 ja nosti lehdessä suomenkielistä kirjallisuutta näkyvästi esiin. Vuodesta 1964 hän työskenteli "Vasabladetissa" sekä vuodesta 1965 myös Yleisradiossa Eino S. Revon alaisena.


title: Nils-Börje Stormbom

text: Vuonna 1963 julkaistussa ensimmäisessä Linna-monografiassaan Stormbom vakiinnutti käsityksen, jonka mukaan Linna kykeni taiteellisilla ansioilla murtamaan "Tuntematon sotilas" -romaaniaan aluksi kohdanneen laajan julkisen vastustuksen. Stormbom oli myös Linnan henkilökohtainen ystävä.


title: Nils-Börje Stormbom

text: Stormbom sai Pro Finlandia -mitalin vuonna 1971, Eino Leinon palkinnon vuonna 1977 ja professorin arvonimen vuonna 1978.


title: Vesipallo kesäolympialaisissa 1912

text:
Vuoden 1912 kesäolympialaisten vesipallo järjestettiin 7. – 16. heinäkuuta 1912 Djurgårdsbrunnsviken'ssä, Tukholmassa. Laji oli neljättä kertaa mukana olympialaisten ohjelmassa ja se järjestettiin vain miehille. Mukana oli 45 pelaajaa kuudesta eri maasta.
Kilpailut järjestettiin ns. Bergvallin karsintajärjestelmällä, jossa ensiksi ratkaistiin kultamitalin kohtalon normaalilla cup-kilpailulla. Hopea- ja pronssisijat ratkaistiin erillisillä otteluilla. Kultamitaliotteluun selviytynyt Itävalta jäi lopulta kokonaan ilman mitalia.


title: Vesipallo kesäolympialaisissa 1912

text: hävinneiden lohko


title: Vesipallo kesäolympialaisissa 1912

text: ottelut hopeasta ja pronssista


title: Sojuz TMA-03M

text: Sojuz TMA-03M () oli Venäjän avaruusjärjestön miehitetty avaruuslento ISS-avaruusasemalle. Sojuz-avaruusalus laukaistiin 21. joulukuuta 2011. Sojuz telakoitui ISS:ään 23. joulukuuta 2011 kello 17.19 Suomen aikaa. Alus palasi maahan 1. heinäkuuta 2012. Avaruusasemalla miehistö liittyi täydennysmiehistönä aseman pitkäkestoisen lennon Retkikunta 30:n miehistöön ja jatkoi myöhemmin Retkikunta 31:n miehistössä.


title: Luettelo Suomen albumilistan ykkösistä vuonna 1985

text: Tämä on luettelo Suomen albumilistan ykkösistä vuodelta 1985, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


text: Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.


title: Houkutus (vuoden 2005 elokuva)

text: Houkutus ("Derailed") on Mikael Håfströmin ohjaama brittiläis-yhdysvaltalainen trilleri/draamaelokuva vuodelta 2005.


title: Heal the World Foundation

text: Heal the World Foundation oli alun perin Michael Jacksonin vuonna 1992 perustama hyväntekeväisyysjärjestö. Järjestön perustaminen sai alkunsa saman nimisestä hyväntekeväisyyssinglestä. Järjestön kautta Jackson muun muassa lennätti 46 tonnia tarvikkeita Sarajevoon, perusti koulutuksen huumeiden ja alkoholin väärinkäyttöä vastaan ja lahjoitti miljoonia dollareita vähemmän onnekkaille lapsille, sisältäen kokonaan maksetun unkarilaisen lapsen maksasiirron. Jackson tuki järjestöä muun muassa lahjoittamalla kaikki tulot Dangerous World Tour -kiertueesta. Epäonnistuneen vuosittaisen tilinpäätöksen takia hyväntekeväisyysjärjestö menetti verovapaan asemansa vuonna 2002.


title: Heal the World Foundation

text: Eri organisaatio, jolla ei ole mitään tekemistä Michael Jacksonin järjestön kanssa, rekisteröi Kalifornian osavaltiossa samannimisen järjestön ja haki verovapaata asemaa vuonna 2008. Jacksonin perikunta on parhaillaan ryhtymässä oikeustoimiin vilpillisen kilpailun ja tavaramerkin rikkomisen takia.


title: Andrew Jacobson

text: Andrew Jacobson (s. 25. syyskuuta 1985 Palo Alto, Kalifornia, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa Major League Soccerin Dallasia.


title: Andrew Jacobson

text: Jacobson pelasi yliopistojalkapalloa Kalifornian yliopiston Berkeleyn kampuksen joukkueessa Golden Bearsissä vuosina 2003–2007. Hänet valittiin kolmesti Pacific-10-konferenssin tähdistöjoukkueeseen sekä viimeisellä kaudella Pacific-10:n vuoden pelaajaksi ja kansallisen jalkapallovalmentajaliiton NSCAA:n tähdistöjoukkueeseen.


title: Andrew Jacobson

text: D.C. United varasi Jacobsonin Major League Socceriin vuoden 2008 MLS SuperDraft -varaustilaisuuden toisella kierroksella numerolla 24, mutta MLS-sopimuksen solmimisen sijaan hän siirtyi Ranskan Ligue 1:n Lorientiin. Ura Ranskassa ei kuitenkaan sujunut toivotusti, sillä hän mursi jalkansa pian siirron jälkeen, eikä toivuttuaan onnistunut nousemaan seuran edustusjoukkueen pelaavaan kokoonpanoon.


title: Andrew Jacobson

text: Jacobson palasi Yhdysvaltoihin hänet alun perin varanneeseen D.C. Unitediin helmikuussa 2009. Hän teki MLS-debyyttinsä kauden 2009 avauskierroksella ottelussa Los Angeles Galaxyä vastaan.


title: Andrew Jacobson

text: Kaudeksi 2010 Jacoboson siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa, ja kaudeksi 2011 Dallasiin.


title: Andrew Jacobson

text: Jacobson kuului Yhdysvaltain futsalmaajoukkueeseen vuoden 2008 MM-kilpailuissa ja pelasi joukkueen kaikissa neljässä ottelussa.


title: Luettelo Suomen albumilistan ykkösistä vuonna 1986

text: Tämä on luettelo Suomen albumilistan ykkösistä vuodelta 1986, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


title: Mononoke

text: Mononoke voi viitata seuraaviin asioihin:


title: Luettelo Suomen albumilistan ykkösistä vuonna 1987

text: Tämä on luettelo Suomen albumilistan ykkösistä vuodelta 1987, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.


title: Kauppakeskus Maxim

text: Kauppakeskus Maxim on Kokkolan keskustassa sijaitseva ostoskeskus. Maxim on rakennettu 1960–1970-luvulla. Kauppakeskus Maxim sijaitsee Rantakadulla. Maximissa on 11 liikettä, ja kolme kerrosta. Keskuksen kolmannessa kerroksessa sijaitsee kahvila Minna. Heti Maximia vastapäätä sijaitsee kauppakeskus Rantakulma.


title: Christian Audigier

text: Christian Audigier (21. toukokuuta 1958 Gap, Ranska – 9. heinäkuuta 2015 Los Angeles, Kalifornia, Yhdysvallat) oli ranskalainen muotisuunnittelija ja yrittäjä. Hän suunnitteli brändeille kuten Lee, Liberto, Kookai, Von Dutch, Ed Hardy ja Naf Naf. Hän tuli ensiksi tunnetuksi muotifarkkujen suunnittelijana. Hänen merkittävimpiä saavutuksiaan olivat Von Dutch -vaatemerkin kehittäminen ja sen hattujen tekeminen muotitrendiksi.


title: Christian Audigier

text: Audigier kuoli 57-vuotiaana Los Angelesissa 9. heinäkuuta 2015. Hänellä oli aiemmin todettu myelodysplastinen oireyhtymä.


title: Luettelo sarjan Puhtaat valkeat lakanat henkilöistä

text: Tämä on luettelo sarjan Puhtaat valkeat lakanat henkilöistä.


text: Ensio Raikas (Juhani Laitala), (jaksot 1–44) on Raikas-yhtymän pukutehtaan omistaja ja perustaja. Ensio on toiminut aikaisemmin itsekin ompelijana Kärnän vaatehtimossa. Vanhan vaatturimestari Kärnän myydessä liikettään, Ensio osti sen itselleen, ja laajensi myöhemmin tuotantoaan tehtaan muodossa. Ensio on ollut mukana sodassa, ja puolustaa maataan edelleen puheissaan ja teoissaan. Perhe on Ensiolle kaikki kaikessa, ja siksi kaikki hänen kolme lastaan Katariina, Irene ja Heikki omistavat kukin 10% pukutehtaasta. Ension toiveena on joskus saada kaikki lapset mukaan pukutehtaan toimintaan. Ension vanha ja hyvä ystävä on Voitto Nuutinen (jaksot 1–37, 41–44), joka toimii tehtaalla tuotantopäällikön ominaisuudessa.


text: Maire Raikas (o.s. Manninen) (Miitta Sorvali), (jaksot 1–42, 44) on syntynyt Karjalassa, ja menettänyt sodassa koko perheensä. Nuoruudessaan hän tapasi sotilaan ja myöhemmin ompelijana Kärnän vaatehtimossa toimivan Ensio Raikkaan. Heillä on kolme yhteistä lasta, ja Ension ostaessa ja myöhemmin laajentaessa ompelimon tehtaaksi, he muuttivat asumaan suureen kauniiseen taloon, jota kutsutaan nimellä Onnela. Maire on toiminut itsekin ompelijana, mutta lasten ollessa pieniä, hän on ollut kotiäitinä. Myöhemmin Mairen halutessa jatkaa töitään Raikkaat palkkasivat lapsenvahdin sekä kodinhoitajan Sylvin (jaksot 1–16, 40). Kun vanha ompelimo ei tehtaalle siirtymisen jälkeen mennytkään kaupaksi, Maire aloitti liiketilassa naisten- ja lasten muotivaatteiden myynnin. Myöhemmin Mairen ollessa Irenen liikeketjujen kanssa tekemisissä hän tapasi Ahti Haapalan. Mies oli Mairen ensimmäinen syrjähyppy, suhteessaan Ensioon. Mairen palatessa Helsingistä Ahtin kanssa vietetyn hotelliyön jälkeen hän ajoi kolarin ja menetti lähimuistinsa. Maire ei muistanut suhdettaan Ahtiin, ja niin suhde päättyi. Myöhemmin Maire kärsi myös muista muistihäiriöistä, mutta se korjaantui uuden leikkauksen avulla. Maire kuoli pudottuaan rappusissa, kotonaan Onnelassa.


text: Irene Raikas-Salmi (o.s. Raikas) (Emilia Pokkinen), (jaksot 1–44) on Ensio ja Maire Raikkaan toinen lapsi. Irene on kunnianhimoinen ja itsenäinen nainen. Hän oli nuoruudessaan sisaruksiaan villimpi ja kokeili rajojaan. Irene on fiksu ja Ension mielestä lapsistaan pätevin tehtaanjohtoon hänen jälkeensä. Ireneä kiinnostavat kuitenkin enemmän muoti ja vaatteiden suunnittelu naisille. Irenen oli lukion jälkeen tarkoitus mennä opiskelemaan vaatteiden suunnittelua, mutta suunnitelmat muuttuivat haaveeksi Irenen huomatessa ylpeyden olevan korkeammalla verrattuna taitoihinsa. Niinpä ällän ylioppilas päätyi Helsinkiin opiskelemaan kauppatieteitä. Irene valmistui ekonomiksi ja auttoi samalla äitiään muotiliike Raikkaan toiminnassa. Irene oli kihloissa jonkin aikaa tehtaan hallinnon johtajan Risto Raivion (jaksot 8–13, 15–21, 23, 27–36) kanssa, mutta kihlaus purkautui Irenen taholta. Myöhemmin Irene päätyi naimisiin ministeri Veijo Salmen (jaksot 3, 7, 9–10, 12–16,19–44) kanssa. Irenen ja Veijon muuttaessa Helsinkiin, alkoi Irene suunnittelemaan muotiliikkeitä ympäri Suomen. Myöhemmin hänellä oli kokonainen liikeketju, joista kaikki putiikit toimivat suurissa kaupungeissa. 1990-luvun alun laman aikaan Irenen kuitenkin piti luopua ketjustaan ja keskittyä tehtaan asioihin. Irenellä ja Veijolla on yksi yhteinen poika Nuutti Salmi.


text: Heikki Raikas (Perttu Pesä), (jaksot 3–16, 18–19, 25–26, 30–32, 34, 36–44) on Ensio ja Maire Raikkaan kolmas lapsi, ja ainut poika. Heikki oli fiksu nuorimies ja suoritti ylioppilastutkintonsa lopputuloksenaan kuusi laudaturia. Heikillä oli vahvat omat mielipiteensä, jotka joskus aiheuttivat riitoja ja kränää läheistensä kanssa. Heikki on suorittanut Suomen armeijan asepalveluksen, mutta oli pitkän aikaa vahvasti kommunistipuolueen jäsen. Tänä aikana Heikki ei tavannut perhettään sen jälkeen kun hänelle tuli riitaa isänsä Ension kanssa. Heikki oli töissä pitkään kommunistisen puolueen lehdessä, kunnes myöhemmin palasi kotiinsa ja päätyi tehtaalle töihin. Heikki oli kihloissa malli Sari Kuusen kanssa, mutta kihlaus purkautui kun Heikki kiinnostui tehtaan uudesta tuotantopääliköstä, Sinikka Kiljusesta. Myöhemmin Heikki ja Sari kuitenkin olivat naimisissa jonkun aikaa, mutta liitto päättyi eroon. 1990-luvun alussa Heikillä on ulkomailla hotellihanke ulkomaalaisen ystävänsä kanssa. Kun tehdas meni konkurssiin, Onnela piti myydä ja hotellihanke kaatui ystävän petollisuuden vuoksi, eikä Heikille jäänyt enää mitään. Heikki Raikas ampui itsensä Onnelassa, jättäen ensin kirjeen sisarelleen Irenelle.


text: Eero Kurppa (Carl-Kristian Rundman), (jaksot 1–16, 18–21, 24–44) on Ensio Raikkaan yhtiökumppani ja Raikas-yhtymän kaupallinen johtaja. Eero hoitaa tehtaan kaupallista puolta ja juoksee ympäri maailmaa myymässä ja ostamassa tuotteita. Eero on koulutukseltaan juristi, joten hänen puoleensa yleensä käännytään vaikean tilanteen tullen. Hän on taitava puhuja ja hän osaa ideoida tilanteessa kuin tilanteessa. Eero on naimisissa Ensio ja Maire Raikkaan tyttären Katariinan kanssa ja heillä on kolme yhteistä lasta. Eero sotki omat raha-asiansa niin, että hänen oli paettava 10 vuodeksi ulkomaille ja oltava sen ajan erossa perheestään. Myöhemmin hän kuitenkin palasi Suomeen, kun hänen rikoksensa olivat jo vanhentuneet. Katariina ja Eero selvittivät asiansa ja palasivat yhteen.


text: Katariina Kurppa (o.s. Raikas) (Sari Havas), (jaksot 1–30, 36–44) on Ensio ja Maire Raikkaan ensimmäinen lapsi. Hän on naimisissa Ension yhtiökumppanin Eero Kurpan kanssa. Katariina ihastui Eeroon jo teini-iässä, mutta heidän suhteensa sai virallisen alkunsa vasta Katariinan ollessa 19-vuotias. Kun Katariinan ylioppilaskirjoitukset eivät onnistuneet ja Katariina murtui, Eero kosi tätä. Seuraavana kesänä heidät vihittiin, ja muutamaa vuotta myöhemmin Katariina synnytti kaksospojat Akin ja Ekin. Myöhemmin Katariina kirjoitti itsensä ylioppilaaksi ja kouluttautui markkinointipuolelle. Samaan aikaan hän odotti Eerolle heidän kolmatta lastaan Riikaa. Katariina päätyi työskentelemään tehtaalle ensin sihteeriksi ja sitten vaativampiin tehtäviin päätyen lopulta henkilöstöpäälliköksi. Katariina kasvatti lapsiaan 10 vuotta yksin Eeron ollessa ulkomailla piilossa rikoksien vuoksi. Myöhemmin Eero ja Katariina palasivat yhteen ja muuttivat lapsiensa kanssa ulkomaille.


title: Mané

text: José Manuel Jiménez Ortiz eli Mané (s. 21. joulukuuta 1981 Tarifa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Almeríaa ja on pelipaikaltaan vasen laitapuolustaja.


title: Mané

text: Mané aloitti ammattilaisuransa alasarjojen joukkueista Linensestä ja Díter Zafrasta. Vuonna 2003 hän siirtyi Atlético Madridin reservijoukkueeseen, jossa hän pelasi yhteensä 36 ottelua ja teki niissä kuusi maalia.


title: Mané

text: Kaudeksi 2005–2006 Mané siirtyi Segunda Divisiónissa pelanneeseen Ciudad Murciaan. Hän pelasi joukkueessa 39 ottelua, joissa syntyi kaksi maalia. Seuraavaksi kaudeksi hän vaihtoi jälleen joukkuetta, tällä kertaa hän siirtyi samassa sarjassa pelanneeseen Almeríaan. Hän nousi nopeasti joukkueen avauskokoonpanoon ja lopulta kauden päätteeksi Almería nousi ensimmäistä kertaa historiassaan maan pääsarjaan Primera Divisióniin.


title: Mané

text: Kaudella 2007–2008 Mané jatkoi hyviä otteitaan andalusialaisseuran puolustuksessa ja kauden päätteeksi hänet valittiin urheilukanava "Sky Sportsin" tähdistöjoukkueeseen, jonka oli laatinut journalisti Guillem Balagué.. Joukkue sijoittui ensimmäisellä pääsarjakaudellaan kahdeksanneksi.


title: Mané

text: 3. kesäkuuta 2009 hän siirtyi nelivuotisella sopimuksella Getafeen.


title: Mané

text: Kausina 2007–2009 pelatessaan Almeríassa Mané oli yksi kolmesta pelaajasta, joiden toinen sukunimistä oli Ortiz. Kaksi muuta pelaaja olivat José Ortiz ja Juanma Ortiz.


title: Shea Salinas

text: Robert O’Shea ”Shea” Salinas (s. 24. kesäkuuta 1986 Lubbock, Texas, Yhdysvallat) on yhdysvaltalainen jalkapalloilija, pelipaikaltaan laitalinkki. Hän edustaa Major League Soccerin Vancouver Whitecapsiä.


title: Shea Salinas

text: Salinas pelasi yliopistojalkapalloa Furman Universityn joukkueessa Paladinsissä vuosina 2004–2006. Kausilla 2006 ja 2007 hänet valittiin NCAA:n Southern Conferencen tähdistöjoukkueeseen. Yliopistovuosinaan hän pelasi myös USL Premier Development Leaguen DFW Tornadosissa ja Carolina Dynamossa.


title: Shea Salinas

text: Kahden kauden tauon jälkeen toimintansa uudelleen aloittanut San Jose Earthquakes varasi Salinasin Major League Socceriin vuoden 2008 MLS SuperDraft -varaustilaisuuden toisella kierroksella numerolla 15. Hän teki MLS-debyyttinsä kauden 2008 avausottelussa 3. huhtikuuta Los Angeles Galaxyä vastaan. Hän pelasi kauden aikana myös lainalla USL First Divisionin Charleston Batteryssä.


title: Shea Salinas

text: Kaudeksi 2010 Salinas siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän nousi joukkueen avauskokoonpanoon alkukauden aikana, mutta heinäkuussa 2010 sattunut loukkaantuminen piti hänet sivussa pelikentiltä kaksi kuukautta. Kauden päätteeksi Salinas joutui vaihtamaan toistamiseen joukkuetta MLS Expansion Draftissä, kun Vancouver Whitecaps varasi hänet Philadelphia Unionin suojaamatta jättämien pelaajien joukosta.


title: Mirjam Polkunen

text: Mirjam Polkunen (2. maaliskuuta 1926 Jyväskylä – 22. kesäkuuta 2012 Helsinki) oli suomalainen kirjallisuudentutkija, kirjailija, kääntäjä ja dramaturgi. Polkunen aloitti kirjallisen uransa runoilijana, mutta hänen vaikutuksensa Suomen kultturielämään on ollut merkittävintä tiedonvälityksen eri tehtävissä.


title: Mirjam Polkunen

text: Polkunen oli Ylen kirjallisuus- ja taideohjelmien vastaava toimittaja vuodesta 1965 lähtien ja Teatteriosaston päällikkö vuodesta 1974 alkaen. Hän toimi dramaturgina lukemattomissa Yleisradion tuotannoissa.


title: Mirjam Polkunen

text: Polkunen oli myös Helvi Hämäläisen kauan sitten kirjoittamien romaanien "Kadotettu puutarha", "Kylänruusut" ja "Uusi Aadam" toimituksellinen muokkaaja. Hämäläinen kirjoitti romaanit todennäköisesti jo 1950-luvulla, mutta ne tulivat kustantajan hylkäämiksi. Romaanit julkaistiin vasta 1990-luvulla Polkusen muokkaamina, kun Hämäläinen oli vuosia aiemmin antanut käsikirjoitukset hänelle työstettäviksi.


title: Mirjam Polkunen

text: Polkunen sai Eino Leinon palkinnon vuonna 1969 ja Arvid Lydecken -palkinnon vuonna 1970. Vuonna 1972 hän sai myös Mikael Agricola -palkinnon Italo Svevon teoksen "Zenon tunnustuksia" suomennoksesta. Mirjam Polkusen elämänkumppani oli Mirkka Rekola.


title: Nurmeksen vaakuna

text: Nurmeksen vaakuna on Nurmeksen kaupungin tunnus. Vaakunan aihe viittaa rajaseutujen karhunkaatajiin ja Suomen sodan aikana talonpoikaississipäällikkönä kunnostautuneeseen Olli Tiaiseen.


title: Nurmeksen vaakuna

text: Vaakunan selitys on ”punaisessa kentässä kolme hopeista karhukeihäänkärkeä pystyssä vierekkäin.” Vaakunan on suunnitellut Olof Eriksson, ja Nurmeksen kauppalanvaltuusto hyväksyi sen kokouksessaan 16. marraskuuta 1951. Sisäasiainministeriö vahvisti vaakunan käyttöön 11. helmikuuta 1952.


title: Leif Åberg

text:
Leif Åberg (s. 19. toukokuuta 1948 Helsinki) on organisaatioviestinnän emeritusprofessori Helsingin yliopistossa. Hänen väitöskirjansa "Information Seeking Structures in Work Organizations" (1986) käsitteli tiedon etsinnän rakenteita. Sittemmin Åberg on kehittänyt useita viestinnän malleja. Tulosviestinnän mallissa (1985), joka tunnetaan myös nimellä Åbergin pizza, hän tarkastelee organisaatioviestinnän funktioita. Viestinnän ja vision suuntaan johtamisen suhdetta hän on kuvannut mallilla nimeltä Åbergin leija (1997).
Viestinnän fasettiteoriassa (1989) Åberg mallintaa kognitiivisen ja semioottisen näkökulman kautta ihmisen tietojenkäsittelyä. 1990-luvulla Åberg keskittyi työyhteisöjen profilointimalleihin. Viime aikoina hän on keskittynyt julkisuuden kenttien dynamiikkaan (2009, yhdessä Jyrki Iivosen kanssa) ja spontaanin aktiivisuuden dynamiikkaan.


title: Leif Åberg

text: Åberg on kirjoittanut useita kirjoja organisaatioviestinnästä. Hän on saanut valtiotieteellisen tiedekunnan vuoden kouluttajapalkinnon vuonna 2005 ja Palmenian vuoden kouluttajapalkinnon vuonna 2009.


title: Leif Åberg

text: Åberg on naimisissa ja hänellä on kolme lasta.


title: Abdelmalek Ziaya

text: Abdelmalek Ziaya (, s. 23. tammikuuta 1984 Guelma, Algeria) on algerialainen jalkapalloilija, pelipaikaltaan hyökkääjä. Hän edustaa Tunisian pääsarjassa CA Bizertinia.


title: Abdelmalek Ziaya

text: Ziaya siirtyi ES Guelmasta kesällä 2005 ES Sétifiin, jossa hän saavutti menestystä. Ziaya saavutti joukkueen mukana Algerian mestaruuden kaudella 2006–2007. Lisäksi hän oli voittamassa kaksikertaa peräkkäin Arabian Mestarien liigaa vuosina 2007 ja 2008. Myös kausi 2008–2009 oli menestyksekäs, kun hän auttoi Sétifiä voittamaan toistamiseen Algerian mestaruuden ja Afrikan Confederation Cupin. Ziaya voitti myös kyseisen turnauksen maalikuninkuuden 15 maalilla.


title: Abdelmalek Ziaya

text: Menestys vuosien jälkeen hän sai tarjouksia Euroopasta, mutta päätti jatkaa uraansa Saudi-Arabiassa Al-Ittihadin riveissä, jonne hän siirtyi tammikuussa 2010. Hän ehti pelata avauskaudellaan kaksi sarjaottelua, joissa hän teki yhden maalin. Sitä vastoin Aasian Mestarien liigassa hän osui kolmesti pelaamassaan viidessä ottelussa. Toisella kaudellaan Ziaya osui yhdeksän kertaa Saudi-Arabian valioliigassa, mutta ei siitä huolimatta yltänyt kymmenen parhaan joukkoon maalitilastossa. Al-Ittihad sijoittui kuitenkin Saudi-Arabian pääsarjassa toiseksi, häviten 13 pistettä mestaruuden voittaneelle Al-Hilalille. Kaudella 2011–2012 Al-Ittihadin puheenjohtaja Mohamed Bendakhel ilmoitti kauden alussa ettei joukkue tulisi uusimaan Ziayan sopimusta kauden päätyttyä. Ziaya kärsi kauden alussa myös loukkaantumisista, jotka veivät hänen parantumistaan joulukuulle saakka.


title: Abdelmalek Ziaya

text: 29. heinäkuuta 2012 Ziaya allekirjoitti kahden vuoden sopimuksen tunisialaisen CA Bizertinin kanssa.


title: Abdelmalek Ziaya

text: Ziaya pelasi ensimmäisen kerran Algerian maajoukkueessa vuoden 2010 Afrikan-mestaruuskisoissa. Hän pääsi vaihdosta kentälle maansa avausottelussa Malawia vastaan 11. tammikuuta 2010.


title: Abdelmalek Ziaya

text: Toukokuussa 2010 Algerian päävalmentaja Saadane olisi valinnut hyökkääjän myös vuoden 2010 MM-kisoihin, mutta Ziaya kieltäytyi kutsusta.


title: Maailman valtateillä

text: Maailman valtateillä on Jukka Raitasen julkaisema albumi vuodelta 1980.Albumi sisältää muun muassa neljä Toivo Kärjen ja kolme Kari Haverisen sävellystä sekä Unto Monosen säveltämän kappaleen "Kotitie" ja Jukka Kuoppamäen säveltämän kappaleen "Viikonloppuisä".


title: Nick Zimmerman

text: Nicholas ”Nick” Zimmerman (s. 3. toukokuuta 1987 Tampa, Florida, Yhdysvallat) on yhdysvaltalainen jalkapalloilija, pelipaikaltaan keskikenttäpelaaja. Hän edustaa North American Soccer Leaguen Carolina RailHawksia.


title: Nick Zimmerman

text: Zimmerman pelasi yliopistojalkapalloa James Madisonin yliopiston joukkueessa Dukesissa vuosina 2005–2008. Hänet valittiin Colonial Athletic Association -konferenssin tulokasjoukkueeseen vuonna 2005 ja tähdistöjoukkueeseen vuonna 2008.


title: Nick Zimmerman

text: New York Red Bulls varasi Zimmermanin Major League Socceriin vuoden 2009 MLS SuperDraft -varaustilaisuuden kolmannella kierroksella numerolla 44. Hän teki MLS-debyyttinsä 4. kesäkuuta 2009 ottelussa D.C. Unitedia vastaan. Kauden 2009 aikana hän pelasi myös lainalla USL Second Divisionin Crystal Palace Baltimoressa.


title: Nick Zimmerman

text: Kaudeksi 2010 Zimmerman siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän ei onnistunut vakiinnuttamaan paikkaansa joukkueen kokoonpanossa, ja kauden jälkeen Philadelphia vapautti hänet sopimuksestaan. Kaudeksi 2011 Zimmerman teki sopimuksen North American Soccer Leaguen Carolina RailHawksin kanssa.


title: Nick Zimmerman

text: Zimmerman pelasi Yhdysvaltain alle 15-vuotiaiden maajoukkueessa vuonna 2001.


title: Speed King

text: Speed King on brittiläisen hard rock -yhtye Deep Purplen kappale, joka kirjoitettiin vuonna 1969 ja julkaistiin seuraavana vuonna yhtyeen neljännellä albumilla "Deep Purple in Rock". Se oli ensimmäinen kappale, jonka yhtyeen toinen ja tunnetuin kokoonpano (Mark II) teki yhdessä, ja siten myös ensimmäinen, jonka tekemiseen uudet jäsenet Ian Gillan ja Roger Glover osallistuivat. Kappale on merkitty koko yhtyeen kirjoittamaksi.


title: Speed King

text: Tyylillisesti ”Speed King” edustaa nopeatempoista, blues-pohjaista raskasta rockia. Sen esikuvana oli Jimi Hendrixin ”Fire”. Sanoituksissa taas on runsaasti viittauksia vanhoihin rock and roll -kappaleisiin. Kappale on ajoittain toiminut Deep Purplen konserttien avauskappaleena.


title: Speed King

text: Lyhyempi demoäänitys ”Speed Kingistä” tunnetaan pianoversiona (”piano version”). Joissain maissa se oli ”Black Night” -singlen B-puolena. Alankomaissa ja Saksassa se julkaistiin keväällä 1970 omana singlenään, jonka B-puolena oli ”Into the Fire”.


title: Speed King

text: Deep Purplen toinen kokoonpano, niin sanottu Mark II, syntyi basisti Roger Gloverin ja laulaja Ian Gillanin liityttyä yhtyeeseen kesällä 1969. ”Speed King” oli ensimmäinen kokoonpanon kirjoittama kappale.


title: Speed King

text: ”Speed King” syntyi uuden kokoonpanon harjoitellessa ensimmäisiä kertoja lontoolaisella nuorisotalolla. Kitaristi Ritchie Blackmore ilmoitti yhtyeen tarvitsevan The Jimi Hendrix Experiencen ”Firen” kaltaisen vauhdikkaan konserttien aloituskappaleen. Glover keksikin sopivan riffin nopeasti, minkä jälkeen yhtye kehitteli kappaleen valmiiksi ”jammailemalla”. Ian Gillan on kertonut olleensa vaikuttunut uuden yhtyeensä äänekkäästä ja aggressiivisesta soittotavasta, mutta olleensa jännittynyt ja pelänneensä ulkopuoliseksi jäämistä. Koska hänellä ei ollut aiempaa kokemusta jammailusta, hän päätyi laulamaan pätkiä vanhojen rock and roll -hittien sanoituksista sitä mukaa, kuin ne tulivat hänen mieleensä. Gillan otti säkeitä lähes sellaisenaan muun muassa Little Richardin, Elvis Presleyn ja Lonnie Doneganin esittämistä kappaleista. Valmis kappale on merkitty koko yhtyeen kirjoittamaksi.


title: Speed King

text: Mark II aloitti konsertoinnin kesällä 1969. ”Speed King” toimi keikkojen avauskappaleena; syyskuuhun mennessä valikoimaan tuli mukaan myös toinen uusi kappale ”Child in Time”. Molemmat olivat selvästi yhtyeen ensimmäisen kokoonpanon tuotantoa heavy metal -tyylisempiä. Varhaisissa esityksissä ”Speed King” tunnettiin nimellä ”Ricochet”. Myöhemmin sen nimeksi tuli ”Kneel and Pray”, ja sen sanoitus kertoi suuseksistä. Helmikuussa 1970 Deep Purple esiintyi BBC:n uudessa ohjelmassa "In Concert", jolloin ”Speed King” ja ”Child in Time” saivat ensimmäisen kerran näkyvyyttä suuren yleisön keskuudessa.


title: Speed King

text: Deep Purple aloitti neljännen albuminsa äänitykset vuoden 1969 syyskuussa ja sai ne valmiiksi huhtikuussa 1970. Yhtye äänitti ensimmäisen version ”Speed Kingistä” IBC-studiolla Lontoossa lokakuun 14. ja 21. päivien välillä. Siinä kosketinsoittaja Jon Lord soitti yleensä käyttämiensä Hammond-urkujen sijaan pianoa, ja sitä käytettiin joissain maissa ”Black Night” -singlen B-puolena. Alankomaissa ja Saksassa pianoversio julkaistiin omana singlenään, jonka B-puolena oli ”Into the Fire” "In Rock" -albumilta.


title: Speed King

text: Tammikuun lopulla yhtye äänitti IBC:llä kappaleesta uuden version, josta tuli kesäkuussa 1970 julkaistun "Deep Purple in Rockin" avauskappale. Varhaisempi demoversio julkaistiin CD-muodossa vuonna 1995 "In Rockin" 25-vuotisjuhlajulkaisun bonuskappaleena nimellä ”Speed King (piano version)”. Juhlajulkaisussa on mukana myös Roger Gloverin remix kappaleen albumiversiosta.


title: Speed King

text: "Deep Purple in Rockilla" julkaistu ”Speed Kingin” studioversio alkaa kakofonisella särökitaraintrolla, jota seuraa rauhallisempi urkusoolo. Itse kappale perustuu nopeatempoiseen riffiin sekä aggressiiviseen laulu- ja kitaratyöskentelyyn. Kappaleessa on myös pitkä improvisaatio-osuus, jonka aikana Blackmore ja Lord soittavat vuorotellen blues-tyylisiä kitara- ja urkusooloja.


title: Speed King

text: Koska ”Speed Kingin” sanoitukset koostuvat lähinnä viittauksista aiempiin rock and roll -hitteihin, niillä ei ole erityistä merkitystä. Kappaleen nimessäkin esiintyvän sanan ”speed” () on usein arveltu tarkoittavan amfetamiinia, mutta Gillanin mukaan se viittaa siihen, että hänellä oli vaikeuksia improvisoida sanoituksia riittävän nopeasti.


title: Speed King

text: Konserttiesityksissä ”Speed Kingin” improvisaatio-osuus oli huomattavasti studioversiota pidempi. Soolojen lisäksi mukana oli myös kitaran ja laulun välistä vuoropuhelua. Esimerkiksi "Stockholm 1970" -livealbumilla kappaleen kesto on selvästi yli 10 minuuttia. Improvisaatio-osuuden aikana Gillan kertoo yleisölle kertosäkeessä mainitun ”vauhtikuninkaan” tarkoittavan henkilöä, joka ”osaa laulaa yli 100 mailia tunnissa” (”speed king is someone who can sing one hundred miles an hour.”).


title: El Jem

text: El Jem (El Djem) () on kaupunki Tunisian itäosassa Mahdian kuvernoraatissa. Kaupungin väkiluku on 18 302 (vuonna 2004). Kaupunki sijaitsee laajojen oliivipuuviljelmien keskellä.


title: El Jem

text: 100-luvulla paikalla sijaitsi roomalainen Thysdrusin kaupunki. Se oli koko Rooman oliivituotannon keskus ja sieltä vietiin oliiviöljyä Rooman kauppiaille.


title: El Jem

text: Kaupunkia lähestyttäessä erottuu jo kauas sitä hallitseva roomalainen amfiteatteri. Se oli Rooman valtakunnan suurimpia amfiteattereita. Siellä oli 35 000 istumapaikkaa ja se rakennettiin 200-luvulla. Nykyään jäljellä olevista amfiteattereista sitä suurempi on vain Rooman Colosseum. El Jemin amfiteatteri on nykyään Unescon maailmanperintökohde.


title: Huoleton

text: Huoleton on Kake Randelinin julkaisema albumi vuodelta 1982.


title: Huoleton

text: Kaikki sovitukset on tehnyt Jori Sivonen.


title: Vesipallo kesäolympialaisissa 1920

text: Vuoden 1920 kesäolympialaisten vesipallo järjestettiin 22. – 29. elokuuta 1920. Laji oli viidettä kertaa mukana olympialaisten ohjelmassa ja se järjestettiin vain miehille. Mukana oli sata pelaajaa 12 eri maasta.


title: Italian–Etiopian sota (1935–1936)

text: Toinen Italian–Etiopian sota oli osa Abessinian kriisiä, jossa Italian asevoimat hyökkäsivät Etiopiaan ja miehittivät maan. Sota käytiin 3. lokakuuta 1935 – 9. toukokuuta 1936. Italialla oli suuri tekninen etumatka etiopialaisiin nähden, ja heillä oli käytössään hyökkäysvaunuja ja pommikoneita, joita vastustajalla ei ollut. Italialaiset turvautuivat jopa laajamittaiseen taistelukaasun käyttöön. Kansainvälinen yhteisö tuomitsi Italian sotatoimet, joissa Etiopian itsemääräämisoikeutta loukattiin, ja Kansainliitto asetti hyökkääjää vastaan talouspakotteita. Keisari Haile Selassie pakeni Isoon-Britanniaan. Toisen maailmansodan aikana vuonna 1941 liittoutuneet ajoivat italialaiset miehittäjät maasta, ja Etiopian itsenäisyys palautettiin.


title: Italian–Etiopian sota (1935–1936)

text: Hyökkäystä suvereeniin Etiopiaan Italia puolusteli vuonna 1934 tapahtuneella Wal Walin välikohtauksella. 23. marraskuuta 1934 brittien ja etiopialaisten yhteinen rajavaltuuskunta saapui Wal Walin keitaalle Ogadenissa. Valtuuskunta kohtasi yllättäen Italian Somalimaasta tulleen italialaisen joukko-osaston. Britit vetäytyivät välttääkseen kansainvälisen selkkauksen, mutta etiopialaiset jäivät. Seuraavien kahden viikon aikana syntyi epäselvä laukaustenvaihto ja taistelukontakti, jonka aloittajaksi kumpikin osapuoli syytti toisiaan. Italia vaati tiukasti julkista anteeksipyyntöä, kipurahoja, kunniaa Italian lipulle ja vastuullisten rankaisemista, mistä Etiopian hallitus luonnollisesti kieltäytyi, sillä se olisi merkinnyt itsemääräämisoikeuden kaventamista ja Italian mahdin tunnustamista. Benito Mussolini kieltäytyi neuvottelemasta keisarin kanssa, ja Haile Selassie vei kiistan Kansainliittoon. Kansainliitto keskusteli asiasta kuukausia saavuttamatta yksimielisyyttä, minkä aikana Italia valmistautui sotaretkeen.


title: Italian–Etiopian sota (1935–1936)

text: Etiopia oli 1900-luvulle tultaessa harvoja länsimaiden kolonisaatiolta säästyneitä afrikkalaisia valtioita. Italia oli yrittänyt laajentaa vaikutusvaltaansa Afrikan sarvessa jo 1800-luvulta alkaen, jolloin käyty ensimmäinen Italian–Etiopian sota päättyi eurooppalaisen vallan tappioon Adowan taistelussa. 1930-luvulla poliittiset jännitteet kasvoivat Euroopassa ja diktaattorit nousivat valtaan. Abessinian kriisi ja sitä seurannut sota, jonka seurauksena tuhatvuotinen afrikkalainen itsenäisyys lakkautettiin, osoitti Kansainliiton hampaattomuuden ja demokraattisesti hallittujen länsivaltojen haluttomuuden puuttua aggressioon, mikä vahvisti fasistien jalansijaa myös Euroopassa. Tämä myötävaikutti osaltaan suuremman konfliktin, toisen maailmansodan syttymiseen vain kolme vuotta myöhemmin.


title: Steven Blakeley

text: Steven Blakeley (s. 28. marraskuuta 1982 Bolsover, Derbyshire) on brittiläinen näyttelijä, joka tunnetaan roolistaan konstaapeli Youngerina "Sydämen asialla" -televisiosarjassa vuosina 2005–2010.


title: Steven Blakeley

text: Blakeley kiinnostui näyttelemisestä esiinnyttyään noin 13-vuotiaana koulunäytelmässä. Seuraavina vuosina hän oli mukana useissa derbyläisen nuorisoteatterin tuotannoissa. Blakeley pääsi opiskelemaan Royal Scottish Academy of Music and Dramaan Glasgow’hun, josta hän valmistui vuonna 2003. Seuraavana vuonna hän sai roolin "Sydämen asialla" -sarjasta. Sopimus oli alun perin kuuden jakson mittainen, mutta hänestä pidettiin ja hän esiintyi lopulta yli sadassa sarjan jaksossa sen päättymiseen asti.


title: Aleksandr Samokutjajev

text: Aleksandr Mihailovitš Samokutjajev (, s. 13. maaliskuuta 1970 Penza, Venäjän neuvostotasavalta) on venäläinen kosmonautti. Hän pääsi astronauttijoukkoihin kesällä 2003. Samokutjajev osallistui ensimmäisellä avaruuslennollaan kansainvälisen avaruusaseman Retkikunta 27:n ja Retkikunta 28:n miehistöihin. Hän palasi Maahan 16. syyskuuta 2011 lennolla Sojuz TMA-21.


title: Mohamed Nasheed

text: Mohamed Nasheed (s. 17. toukokuuta 1967) on malediivilainen poliitikko ja Malediivien Demokraattisen puolueen perustaja, joka toimi Malediivien presidenttinä vuosina 2008–2012. Hän väistyi virasta kesken kauden helmikuussa 2012 maassa puhjenneiden levottomuuksien vuoksi.


title: Mohamed Nasheed

text: Nasheed työskenteli aiemmin journalistina ja arvosteli äänekkäästi edeltäjänsä Maumoon Abdul Gayoomin politiikkaa ja hallintoa. Hän oli mielipiteittensä vuoksi myös vankilassa ja kotiarestissa useita kertoja ja joutui kidutetuksi.


title: Mohamed Nasheed

text: Presidenttinä Nasheed puhui voimakkaasti ilmastonmuutoksen hillinnän puolesta.


title: Mohamed Nasheed

text: Helmikuussa 2008 Nasheed kertoi, että hänet painostettiin eroamaan presidentin virasta aseella uhaten.


title: Mohamed Nasheed

text: Nasheed oli ehdolla syksyn 2013 presidentinvaaleissa ja eteni toiselle kierrokselle. EU ja YK pitivät vaaleja rehellisinä, mutta Malediivien korkein oikeus mitätöi äänestystulokset. Uudet vaalit järjestettiin marraskuussa. Nasheed voitti myös uusintavaalien ensimmäisen kierroksen, mutta toista kierrosta lykättiin jälleen. Vaalit voitti niukasti Abdulla Yameen, joka on Nasheedia edeltäneen presidentin velipuoli.


title: Mohamed Nasheed

text: Nasheed sai maaliskuussa 2015 vallan väärinkäytöstä 13 vuoden ehdottoman vankeustuomion. Hän ylitti valtuutensa määräämällä tuomarin pidätettäväksi presidenttikaudellaan.


title: Sojuz TMA-04M

text:
Sojuz TMA-04M oli Venäjän avaruusjärjestön miehitetty avaruuslento ISS-avaruusasemalle Retkikunta 31:n täydennysmiehistöksi 126 päivän ajaksi. Laukaisu tapahtui 15. toukokuuta 2012. Sojuz TMA-04M telakoitui ISS-asemaan 17. toukokuuta 2012 kello 4:36 UTC.
Sojuz TMA-04M irtautui ISS:stä 16. syyskuuta 2012 kello 23:09 UTC. Padalka, Revin ja Acaba laskeutuivat aluksella 17. syyskuuta 2012 kello 02.53 UTC Kazakstaniin.


title: Sojuz TMA-05M

text: Sojuz TMA-05M oli Venäjän avaruusjärjestön miehitetty avaruuslento ISS-avaruusasemalle Retkikunta 32:n täydennysmiehistöksi. Alus laukaistiin avaruuteen Baikonurin avaruuskeskuksesta, Kazakstanista 15. heinäkuuta 2012 kello 5.40 Suomen aikaa. Alus saapui avaruusasemalle 17. heinäkuuta 2012. Miehistö palasi maahan 19. marraskuussa 2012.


title: Jalkapallo kesäolympialaisissa 1948

text: Vuoden 1948 Lontoon olympialaisten jalkapalloturnaus pelattiin 26. heinäkuuta-13. elokuuta 1948. Edelliset olympialaiset oli järjestetty 12 vuotta sitten, kun toisen maailmansodan vuoksi vuosien 1940 ja 1944 olympialaisia ei voitu järjestää. Lajina jalkapallo oli ammattimaistunut edellisiin olympialaisiin nähden, minkä johdosta hyviä amatööripelaajia ei ollut enää yhtä paljon saatavilla olympialaisten amatööriturnaukseen. Tämä aiheutti sen että suurin jalkapallon olympiamenestys alkoi siirtyä itäblokin maille.


title: Jalkapallo kesäolympialaisissa 1948

text: Vuoden 1948 olympialaisten jalkapalloturnaukseen lähtivät ennakkosuosikkeina isäntämaa Iso-Britannia ja Ruotsi. Iso-Britannia ei ollut voittanut olympialaisten jalkapalloturnausta sitten vuoden 1912 turnauksen. Ruotsi voitti turnauksen voitettuaan loppuottelussa Jugoslavian. Ruotsalaiset tekivät turnauksen neljässä ottelussa yhteensä vakuuttavat 22 maalia, mukana oli murskavoitto Etelä-Koreasta. Ruotsi oli viimeinen itäblokin ulkopuolelta tullut jalkapallon olympiavoittaja ennen kuin Ranska voitti vuoden 1984 olympiaturnauksen.


title: Tumanski R-13

text: Tumanski R-13 oli neuvostoliittolainen Sergei Gavrilovin suunnittelema suihkumoottori.


title: Tumanski R-13

text: Tumanski R-13 kehitettiin Tumanski R-11-moottorin pohjalta. Se aksiaaliahtimilla varustettu moottori, jossa on 5-asteinen kompressori. Sen polttokammio oli kehittyneempi kuin R-11:sta, se mahdollisti moottorin uudelleenkäynnistymisen korkealla lennettäessä. Sen jälkipoltinta kehitettiin. Se painoa pienennettiin titaanin käytöllä.


title: Tumanski R-13

text: Moottoria käyttivät MiG-21M, MF, SM ja SMT -versiot sekä Suhoi Su-15M ja TM. R-13-moottoria rakennettiin lisenssillä Kiinassa nimellä LM WP13. Kiinan moottoriversion kehitti Jiang Hepu (江和甫).


title: Sinfoniaorkesteri Vivo

text: Sinfoniaorkesteri Vivo on suomalainen valtakunnallinen sinfoniaorkesteri, joka koostuu nuorista, keski-iältään 20-vuotiaista soittajista. He ovat enimmäkseen lukiolaisia tai päätoimisia musiikinopiskelijoita, jotka voivat Vivossa saada kokemusta orkesterisoitosta. Vivon taiteellisena johtajana vuosina 2003-16 toimi kapellimestari Esa Heikkilä.


title: Sinfoniaorkesteri Vivo

text: Vivo perustettiin vuonna 1986, kun musiikkileirille osallistuneet nuoret halusivat jatkaa yhdessä soittamista myös talviaikaan. Orkesterissa on soittanut vuosien aikana yli 400 nuorta, joista yli 50 on nykyään ammattiorkesterimuusikoita. Orkesterin toimintaa ovat rahoittaneet muiden muassa Suomen kulttuurirahasto, opetusministeriön nuorisoyksikkö ja Valtion säveltaidetoimikunta. Vuonna 2018 orkesterin toiminta oli vaakalaudalla, kun Suomen opetus- ja kulttuuriministeriö lopetti orkesterin tukemisen, syynä uusi nuorisolaki jossa sinfoniaorkesteritoimintaa ei enää lueta nuorisotyöksi. Jane ja Aatos Erkon säätiö varmisti toiminnan jatkumisen vuoteen 2021 saakka 300 000 euron avustuksella.


title: Sinfoniaorkesteri Vivo

text: Orkesteri piti ensimmäisen konserttinsa Helsingissä 1989. Sen jälkeen orkesteri on pitänyt konsertteja säännöllisesti eri puolilla Suomea ja esiintynyt myös ulkomailla, kuten Unkarissa, Georgiassa, Kanadassa, Yhdysvalloissa, Venäjällä, Ruotsissa, Norjassa, Tanskassa ja Saksassa.


title: Sinfoniaorkesteri Vivo

text: Orkesterin ensimmäinen taiteellinen johtaja oli Kari Tikka. Hänen jälkeensä johtajana ovat toimineet Mikko Franck (1997-1999) ja Tibor Bogányi (2000-2002).


title: Bamperos (albumi)

text: Bamperos on Bamperosien julkaisema albumi vuodelta 1983.


title: Kroketti kesäolympialaisissa 1900

text: Kroketti on ollut olympialaisten ohjelmassa yhden kerran, vuonna 1900. Lajiin osallistui seitsemän miestä ja kolme naista. Osallistujista yhdeksän oli Ranskasta ja yksi Belgiasta. Kaikki mitalit menivät ranskalaisille. Kroketissa oli kolme kilpailutapahtumaa, yhden pallon yksilökilpailu, kahden pallon yksilökilpailu ja paripeli. Vuoden 1900 krokettikilpailuista on vain vähän kirjoitettua tietoa. Laji on kuitenkin mukana virallisissa raporteissa, joten se on ollut kisoissa mukana virallisena lajina.


title: Kroketti kesäolympialaisissa 1900

text: Kilpailuun osallistui yhdeksän kilpailijaa, joista kolme oli naisia. Parhaat neljä etenivät toiselle kierrokselle, jonka kaksi parasta etenivät finaalikierrokselle.


title: Kroketti kesäolympialaisissa 1900

text:
Tapahtuma järjestettiin kahtena perättäisenä lauantaina, 4. ja 11. heinäkuuta. Kilpailuun osallistui ainakin kuusi kilpailijaa.
Kroketin paripelistä ei ole tiedossa muuta kuin voittajien nimet. Voittajiksi selviytyneet Gaston Aumoinette ja Georges Johin olivat myös yksilökilpailun kaksi parasta pelaajaa.


title: Flos Campi

text: Flos Campi on Ralph Vaughan Williamsin säveltämä sarja alttoviululle, orkesterille ja ilman sanoja laulavalle sekakuorolle. Teoksen kantaesityksessä Lontoossa 10. lokakuuta 1925 alttoviulistina oli Lionel Tertis. Laulajat olivat Royal College of Musicista, ja orkesterina oli Sir Henry Woodin johtama Queen’s Hall Orchestra. Teoksen jokaiseen kuuteen osaan liittyy lainaus Laulujen laulusta.


title: Flos Campi

text: "Flos Campi" alkaa alttoviulun ja oboen bitonaalisella osuudella.


title: Kari Värri ja Bamperos

text: Kari Värri & Bamperos on Bamperosien julkaisema albumi vuodelta 1986.


title: Max ja Meeri

text: Max ja Meeri ("Max & Ruby") on kanadalais-yhdysvaltalainen lasten animaatiosarja, jota alettiin esittää vuonna 2002. Sarja perustuu lastenkirjailija-kuvittaja Rosemary Wellsin kirjoihin. Se kertoo kahdesta nuoresta kaniinisisaruksesta, Maxista ja Meeristä.


title: Matmata

text: Matmata on pieni berberikylä Tunisiassa Gabèsin kuvernoraatissa. Kylän erikoisuutena ovat luola-asunnot, joissa berberit asuvat. Luola-asunto on yleensä tehty niin, että on kaivettu suuri kuoppa, mistä johtaa ovet eri huoneisiin.


title: Matmata

text: Alueen tärkein elinkeino on turismi. Asukkaat myyvät erilaisia matkamuistoja ja esittelevät luola-asuntojaan maksusta. Myös elokuvan teko on tuonut alueella vaurautta.


title: Mira Jalosuo

text: Mira Jalosuo (s. 3. helmikuuta 1989 Lieksa, Suomi) on suomalainen jääkiekkoilija. Hän edustaa Oulun Kärppiä.


title: Mira Jalosuo

text: Jalosuo on Lieksan Hurttien kasvatti. Hän edusti SM-sarjassa Oulun Kärppiä kausilla 2004–2009, Minnesotan yliopiston naisjoukkuetta, Minnesota Golden Gophersia 2009–2013 ja venäläistä HC SKIF Nižni Novgorodia 2013–2015 voittaen Euroopan seurajoukkueiden mestaruuden kaudella 2014–2015. Hän pelasi ruotsalaisessa Luleå HF:ssä kaudella 2015–2016.


title: Mira Jalosuo

text: Jalosuo aloitti kauden 2016–2017 yhdysvaltalaisessa Minnesota Whitecapsissa, mutta siirtyi kesken kauden Kärppiin, jossa pelasi viimeksi 2008-2009. Hän oli joukkueensa avainpelaajia loppukaudella 2016-2017. Ratkaisevassa 19. maaliskuuta 2017 Raksilan jäähallissa pelatussa 5. finaalisarjan ottelussa, Mira Jalosuo teki hattutempun Espoo Unitedia vastaan, loppunumeroiden ollessa 5-3.


title: Mira Jalosuo

text: Jalosuo debytoi aikuisten arvokilpailuissa vuoden 2007 maailmanmestaruuskilpailuissa tehtyään myös maajoukkuedebyyttinsä samalla kaudella. Hän oli mukana maailmanmestaruuskisoissa myös vuosina 2008, 2009, 2011, 2012, 2013, 2015, 2016 ja 2017. Vuosien 2008, 2009, 2011, 2015 ja 2017 kisoista Jalosuo voitti pronssia. Hän kuului viidenneksi sijoittuneeseen Suomen olympiajoukkueeseen 2014 ja saavutti olympiapronssia Pyeongchangissa 2018. Hän on pelannut kauden 2016–2017 loppuun mennessä 170 A-maaottelua, joissa hän on tehnyt 11 maalia ja antanut 31 maalisyöttöä.


title: Phobaeticus chani

text: Phobaeticus chani on maailman pisin hyönteislaji. Se kuuluu kummitussirkkoihin ja kuvattiin tieteelle vuonna 2008.


title: Phobaeticus chani

text: "P. chani" on hyvin pitkä ja kapea, ruskea hyönteinen, jonka vartalo ja raajat muistuttavat oksaa. Lontoon luonnonhistoriallisessa museossa säilytettävä museoyksilö on raajat ojennettuna 567 mm ja ilman raajoja 357 mm pitkä.


title: Phobaeticus chani

text: Kaikki toistaiseksi tavatut lajin yksilöt on löydetty Malesiaan kuuluvan Sabahin osavaltion alueelta, Borneon saaren pohjoisosasta.


title: Phobaeticus chani

text: Lajin elintavoista ei tiedetä juuri mitään. Sen uskotaan elävän puiden latvakerroksessa. Tutkituista naarasyksilöistä on löytynyt munia, joiden sivuilla on siipimäiset levennykset. Tämä viittaa siihen että naaras laskee munansa puusta ja tuuli kuljettaa ne uusille elinalueille. Toukkien arvellaan olevan jo munasta kuoriutuessaan reilun kuuden senttimetrin pituisia.


title: Roger Torres

text: Roger Torres (s. 13. heinäkuuta 1991 Barrancabermeja, Kolumbia) on kolumbialainen jalkapalloilija, pelipaikaltaan hyökkäävä keskikenttäpelaaja. Hän edustaa Major League Soccerin Philadelphia Unionia.


title: Roger Torres

text: Torres on Envigadon kasvatti. Ammattilaisuransa hän aloitti Kolumbian toiseksi korkeimman sarjatason Primera B:n Alianza Petrolerassa helmikuussa 2008. Heinäkuussa 2009 hän siirtyi korkeimman sarjatason Primera A:n América de Caliin, jossa hän pelasi 15 ottelussa.


title: Roger Torres

text: Pohjois-Amerikan Major League Soccerin tulokasjoukkue Philadelphia Union hankki Torresin riveihinsä lainasopimuksella maaliskuussa 2010. Hän teki ensiesiintymisensä MLS:ssä kauden 2010 avauskierroksella 25. maaliskuuta Seattle Soundersiä vastaan. Torresin lainasopimusta jatkettiin kaudella 2011, ja tammikuussa 2012 seurat tekivät siirrosta pysyvän.


title: Gale Sondergaard

text: Gale Sondergaard (15. helmikuuta 1899 Litchfield, Minnesota – 14. elokuuta 1985 Woodland Hills, Kalifornia) oli yhdysvaltalainen näyttelijä.


title: Gale Sondergaard

text: Gale Sondergaard aloitti uransa teatterissa. Hänen elokuvadebyyttinsä oli naissivuosa elokuvassa Anthony Adverse, jonka roolista hän sai parhaan naissivuosan Oscar-palkinnon. Hän näytteli sivurooleja lukuisissa 1930-luvun lopun ja 1940-luvun alun elokuvissa, mukaan lukien "Kummitusyö" (The Cat and the Canary, 1939), "Zorron merkki" (The Mark of Zorro, 1940) ja "Kirje" (The Letter, 1940). Hänen naispäärooleistaan tunnetuin on luultavasti rooli Paul Munin vastanäyttelijänä elokuvassa "Emile Zolan elämä" (The Life of Emile Zola, 1937). Hän oli ehdolla parhaan naissivuosan Oscar-palkintoon elokuvasta "Anna ja Siamin kuningas" (Anna and the King of Siam, 1946). 1940-luvun loppua kohden hänen elokuvaroolinsa kuitenkin harvenivat ja 1950-luvulla hän palasi takaisin teatterin pariin. Sondergaard näytteli niin elokuvissa, teatterissa kuin televisiossa aina 1980-luvun alkupuolella asti.


title: Gale Sondergaard

text: Gale Sondergaardin vanhemmat olivat amerikantanskalaisia. Sondergaard oli naimisissa kaksi kertaa. Hänen toinen avioliitto käsikirjoittaja-ohjaaja Herbert J. Bibermanin kanssa kesti vuodesta 1930 aina Bibermanin kuolemaan vuoteen 1971 asti. Sekä Bibermanin että Sondergaardin urat kärsivät Bibermanin joutuessa Hollywoodin mustalle listalle ja Sondergaard päätti tämän jälkeen palata takaisin teatterin pariin. Sondergaardilla ja Bibermanilla oli kaksi lasta. Sondergaard kuoli aivoveritulppaan 86-vuotiaana vuonna 1985.


title: Jalkapallo kesäolympialaisissa 1956

text: Melbournen olympialaisten jalkapalloturnaukseen osallistui 11 joukkuetta. Määrä oli vähäisin sitten vuoden 1912 olympiaturnauksen. Vuoden 1956 jalkapallon olympiaturnaus oli ensimmäinen johon järjestettiin karsinnat. Turnaukseen oli määrä osallistua 16 joukkuetta, mutta viisi turnaukseen selviytynyttä maata vetäytyi turnauksesta. Merkittävin näistä oli hallitseva olympiavoittaja Unkari, joka vetäytyi turnauksesta Unkarin kansannousun takia.


title: Jalkapallo kesäolympialaisissa 1956

text: Unkarin vetäydyttyä turnauksesta suurin ennakkosuosikki jäljellä olevista maista oli Neuvostoliitto. Neuvostoliitto voitti lopulta olympiakultaa, se voitti loppuottelussa Jugoslavian maalein 1-0.


title: Jalkapallo kesäolympialaisissa 1956

text:
Turnaukseen selviytyi 16 maata, mutta kuitenkin vain 11 maata osallistui turnaukseen, sillä Unkari, Turkki, Kiina, Egypti ja Etelä-Vietnam vetäytyivät turnauksesta. Etelä-Vietnam osallistui Melbournen olympialaisiin Vietnamin nimellä ja Itä-Saksa ja Länsi-Saksa osallistuivat yhdistyneellä joukkueella.
Kaikkia turnauksen ensimmäisen kierroksen otteluita ei voitu pelata turnauksesta vetäytyneiden maiden vuoksi. Unkari, Turkki, Kiina, Egypti ja Etelä-Vietnam vetäytyivät turnauksesta, jolloin niiden vastustajat Indonesia, Bulgaria ja Intia pääsivät suoraan jatkoon. Kiinan ja Turkin oli määrä kohdata toisensa ensimmäisellä kierroksella, mutta koska molemmat luopuivat, Jugoslavian ja Yhdysvaltojen ottelu siirtyi suoraan toiselle kierrokselle.


title: Jalkapallo kesäolympialaisissa 1956

text: Puolivälierissä itäblokin maat Bulgaria ja Jugoslavia voittivat vastustajansa selvin numeroin. Neuvostoliitolla taas oli vaikeuksia Indonesiaa vastaan. Indonesialaiset keskittyivät vain varjelemaan omaa maaliaan. Aina kun Neuvostoliitolla oli pallo, kymmenen Indonesian pelaajaa ryhmittyi rangaistusalueen sisäpuolelle ja yksi kärkipelaaja oli kentällä ylempänä. Taktiikka toimi aluksi, ensimmäinen ottelu päättyi maalittomaan tasapeliin. Uusintaottelun Neuvostoliitto voitti 4-0. Neljäs välieriin selvinnyt maa oli yllättäen Intia, joka pudotti turnauksesta Australian.


title: Jalkapallo kesäolympialaisissa 1956

text: Uusinta


title: Douz

text: Douz ( on kaupunki Tunisian keskiosassa. Se on keidaskaupunki, jota sanotaan "Saharan portiksi", koska sieltä alkaa satojen kilometrien päähän etelään ulottuvat Saharan hiekkadyynit.


title: Douz

text: Douz on perinteinen kauppapaikka. Keidaskaupunkina siellä on myös muun muassa taatelien viljelyä. Nykyään turismilla on alueelle tärkeä osuus. Alueella on hotelleja ja sieltä järjestetään erilaisia retkiä, kuten kameliretkiä, Saharan hiekkadyyneille.


title: Neuvostopropaganda

text: Neuvostoliiton kommunistipropaganda perustui marxilais-leniniläiseen ideologiaan, tuki kommunistista puoluetta, tunki kaikkialle ja oli hyvin tehokasta. Se ulottui jopa sosiaali- ja luonnontieteisiin ja tuotti monia pseudotieteellisiä teorioita kuten lysenkolaisuuden, kun taas varsinaiseen tieteeseen perustuvia tieteenaloja kuten genetiikka, kybernetiikka ja vertaileva kielitiede tuomittiin ja kiellettiin ”porvarillisena pseudotieteenä”. On sanottu, että ”totuuksia sorrettiin, kaikkien alojen valheita jauhettiin taukoamatta painotuotteissa, loputtomissa kokouksissa, kouluissa, joukkomielenosoituksissa ja radiossa”.


title: Neuvostopropaganda

text: Neuvostoliiton pääsensuurielin Glavlit työllisti 70 000 täysiaikaista työntekijää paitsi poistamaan ei-toivottavaa tekstiä myös ”varmistamaan, että oikeanlainen ideologinen väri lisättiin jokaiseen julkaistuun seikkaan”. Minkä tahansa ”puolueen linjan” vastaisen seikan kertomisesta rangaistiin vankeudella. ”Nykyään mies puhuu vapaasti ainoastaan vaimolleen – yöllä, lakanat pään yli vedettynä”, kirjailija Isaac Babel sanoi yksityisesti luotetulle ystävälleen.


title: Neuvostopropaganda

text: Robert Conquestin mukaan ”Ennennäkemätön terrori näyttää välttämättömältä ideologisesti motivoiduille yrityksille muuttaa yhteiskuntaa massiivisesti ja nopeasti, kaikkien luonnollisten mahdollisuuksien vastaisesti”. Tähän liittyvät väärennökset tapahtuivat kaikilla tasoilla, mittakaavassa, joka tuskin oli uskottavaa. Tosiasiat, todelliset tilastotiedot, katosivat fantasiamaailmaan. Historia, mukaan lukien kommunistipuolueen historia - - kirjoitettiin uusiksi. Epähenkilöt katosivat virallisista tiedoista. Uusi menneisyys – ja uusi nykyhetki – pakotettiin neuvostokansan vangittuihin mieliin, mikä myönnettiin totuuden tullessa esiin 1980-luvun lopulla.


title: Neuvostopropaganda

text: Kommunistipropagandan tärkeä päämäärä oli luoda uusi ihminen. Koulut ja kommunistiset nuorisojärjestöt kuten neuvostopioneerit ja Komsomol, yrittivät poistaa lapset ”pikkuporvarillisesta” perheestä ja indoktrinoida heidät kollektiiviseen elämäntapaan.


title: Neuvostopropaganda

text: Erään koulutusteoreetikon mukaan lapset olivat kuin pehmeää vahaa, heistä pitäisi muotoilla kommunisteja ja heidät piti kansallistaa. ”Velvoittaa äiti antamaan lapsensa neuvostovaltiolle – se on tehtävämme.”.


title: Neuvostopropaganda

text: Lenin-setä-propaganda alkoi jo lastentarhoista. Vladimir Leninistä tehtiin lapsille jumalan kaltainen hahmo Neuvostoliiton perustajana. Lapsiin tartutettiin ajatus, että he olivat mukana maailmanvallankumouksessa, joka on tärkeämpää kuin perhesiteet. Pavlik Morozov, joka petti isänsä salaiselle poliisille (NKVD), nostettiin suureksi esikuvaksi.


title: Neuvostopropaganda

text:
Joidenkin historioitsijoiden mukaan kommunistipropagandan tärkeä tehtävä oli ”oikeuttaa kokonaisten sosiaaliryhmien poliittinen sorto, ryhmien, joita marxismi piti proletariaatin vihollisina”, kuten kasakoiden ja kulakkien vastaiset kampanjat. Richard Pipes kirjoitti: ”Kommunistipropagandan keskeinen tavoite oli nostattaa väkivaltaisia poliittisia tunteita hallinnon vastustajia vastaan.”
Tehokkain keino tähän oli ”uhrin ihmisyyden kieltäminen, epäinhimillistäminen (dehumanisaatio)”. Vladimir Lenin vaati vihollisten tuhoamista ”haitallisina hyönteisinä", ”täinä”, ”verenimijöinä”.


title: Neuvostopropaganda

text: Kirjailija, propagandisti Maksim Gorkin mukaan: ”"Luokkavihaa tuli kasvattaa orgaanisen inhon kautta - -. Vihollinen piti nähdä alempana olentona."”.


title: Neuvostopropaganda

text: Hän myös vaati käyttämään kansanvihollisia ”"koe-eläiminä"” ihmiskokeissa Neuvostoliiton kokeellisen lääketieteen instituutissa vuonna 1933, mikä olisi ”todellinen palvelus ihmiskunnalle”. Esimerkki demonisoivasta eläinretoriikasta olivat valtionsyyttäjä Andrei Vyšinskin puheet Stalinin näytösoikeudenkäynneissä. Hän sanoi epäillyistä:


title: Neuvostopropaganda

text: CIA:n arvion mukaan ulkomaisen neuvostopropagandan budjetti oli 3,5–4 miljardia dollaria.


title: Neuvostopropaganda

text: Pelkästään GRU käytti yli miljardi dollaria propagandaan ja rauhanliikkeisiin Vietnamin sotaa vastaan. Kampanja oli ”valtavan menestyksellinen ja reippaasti hintansa väärti” GRU-loikkari Stanislav Lunevin mukaan. Hän väitti, että ”GRU ja KGB auttoivat rahoittamaan melkein kaikkia sodanvastaisia liikkeitä ja järjestöjä Yhdysvalloissa ja muualla”.


title: Neuvostopropaganda

text: Oleg Kaluginin mukaan ”Neuvostoliiton tiedustelupalvelu oli vertaansa vailla. - - KGB:n ohjelmat - jotka toteutettiin kaikenlaisissa kongresseissa, rauhankokouksissa, festivaaleilla, naisliikkeessä, ammattiyhdistysliikkeessä, Yhdysvaltain Euroopan-ohjusten vastaisissa kampanjoissa, neutronipommien vastaisissa kampanjoissa, syytteissä, että AIDS - - oli CIA:n keksimä - - kaikenlaiset väärennökset ja tekaistu materiaali - [olivat] kohdistetut poliitikkoihin, tieteelliseen yhteisöön ja laajaan yleisöön.”


title: Neuvostopropaganda

text: Neuvosto-johtoiset liikkeet teeskentelivät, että niillä olisi vähän tai ei lainkaan siteitä Neuvostoliittoon. Niitä usein luultiin ei-kommunistisiksi (tai ei-kommunististen kanssa liittoutuneiksi), mutta oikeasti ne olivat Neuvostoliiton kontrolloimia. Useimmat jäsenet ja kannattajat olivat ”hyödyllisiä idiootteja”, eivät ymmärtäneet, että olivat tahtomattaan Neuvostopropagandan välineitä. Järjestöt pyrkivät vakuuttamaan hyväntahtoiset mutta naiivit länsimaalaiset kannattamaan Neuvostoliiton avoimia tai peiteltyjä tavoitteita. Yhdysvaltain kongressin Neuvostoliiton peitetoimista kuulema todistaja kuvasi tällaisten järjestöjen tavoitteena olevan: ”levittää Neuvostopropagandan teemoja ja luoda valheellinen vaikutelma yleisön tuesta Neuvostoliiton ulkopolitiikalle.”


title: Neuvostopropaganda

text: Suuri osa Neuvosto-vetoisten rauhanliikkeiden toiminnasta oli Maailman rauhanneuvoston ohjaamaa. Muita tärkeitä keskusjärjestöjä olivat Maailman ammattiliittojen federaatio (World Federation of Trade Unions), Demokraattisen nuorison maailmanliitto ja Kansainvälinen opiskelijaliitto (International Union of Students). Muita järjestöjä olivat muun muassa Afro-Asian People’s Solidarity Organization, Christian Peace Conference, International Association of Democratic Lawyers, International Federation of Resistance Movements, International Institute for Peace, International Organization of Journalists, Women’s International Democratic Federation and World Federation of Scientific Workers. Lisäksi lukuisat pienemmät järjestöt toimivat aiemmin mainittujen tytärjärjestöinä.


title: Neuvostopropaganda

text: Nämä järjestöt saivat Neuvostoliitolta yhteensä yli 100 miljoonaa dollaria joka vuosi.


title: Neuvostopropaganda

text: Yhdysvaltain vastaista propagandaa olivat myös:


title: Neuvostopropaganda

text: Keskeinen propagandan päämäärä oli edistyksellinen kuva Neuvostoliitosta ulkomailla. Tarek Heggy, liberaali egyptiläinen ajattelija, kuvaa kirjassaan ”Culture, Civilization, and Humanity” neuvostopropagandan menestystä kahdella André Gide -sitaatilla ennen:


title: Neuvostopropaganda

text: ”"Uskoni kommunismiin on kuin uskoni uskontoon: se on lupaus ihmiskunnan pelastuksesta. Jos minun pitäisi uhrata elämäni, jotta se onnistuisi, tekisin niin epäröimättä."”


title: Neuvostopropaganda

text: …ja jälkeen hänen Neuvostoliiton-matkansa:


title: Neuvostopropaganda

text: ”"On anteeksiantamatonta sallia missään oloissa moraalin laskevan niin alhaiselle tasolle kuin kommunismi on tehnyt. Kukaan ei voi kuvitella sitä ihmisyyden, moraalisuuden, uskonnon ja vapauksien tragediaa, joka on tapahtunut kommunismin maassa, missä ihminen on vajonnut uskomattoman alas."”


title: Neuvostopropaganda

text: Muita päämääriä olivat muun muassa Neuvostoliiton politiikan vihamielisyyden peittely ja Itä-Länsi-jaon hämärtäminen.


title: Neuvostopropaganda

text: Tehokkaan propagandan mahdollisti muun muassa maan tiedonvälityksen keskittyneisyys. Valtion suoraan hallinnoimien tai tarkasti valvomien tiedotusvälineiden lisäksi ei ollut luvallisia vaihtoehtoisia tiedotuskanavia. Neuvostoliiton propagandassa länsimaat ja demokratiat leimattiin usein fasistisiksi, sotaa lietsoviksi ja ei-demokraattisiksi.


title: Neuvostopropaganda

text: Länsimaiden ihmisten valtaosan kerrottiin elävän köyhyydessä ja kurjuudessa. Toisen maailmansodan aikaansaamaa maailmanlaajuista kansallissosialismin ja fasismin pelkoa hyödynnettiin sekä väittämällä länsimaiden muistuttavan fasistisia järjestelmiä, että väittämällä Neuvostoliittoa kaiken sen vastakohdaksi, mitä natsit ja fasistit olivat edustaneet – eri kansojen tasa-arvoiseksi ja rauhanomaiseksi kodiksi.


title: Neuvostopropaganda

text: Länsivastainen propaganda suuntautui lähinnä Itä-Euroopan maihin ja omaan kansaan. Länteen tuotettiin propagandaa, jossa Neuvostoliitto esiteltiin onnelaksi ja kehityksen huipuksi, jossa ihmisoikeudet, tasa-arvo ja elintaso olivat maailman parhaat.


title: Neuvostopropaganda

text: Vastapropagandaa neuvostopropagandalle toteuttivat muun muassa Yhdysvaltain rahoittamat Radio Liberty ja Radio Free Europe.


title: Ladislav Ščurko

text: Ladislav Ščurko (s. 4. huhtikuuta 1986 Gelnica, Tšekkoslovakia) on slovakialainen jääkiekkoilija, jonka ura keskeytyi vankeustuomioon hänen murhattuaan jääkiekkotuomari Marek Liptajin huhtikuussa 2009. Hän edustaa vuodesta 2017 lähtien slovakialaista HC Detva -joukkuetta.


title: Ladislav Ščurko

text: Ščurko oli kotikaupunkinsa joukkueen HK Spišská Nová Vesin kasvatti. Hän pelasi joukkueessa ensimmäiset miesten pelinsä kaudella 2003–2004 Slovakian toiseksi korkeimmalla sarjatasolla. Kesällä Philadelphia Flyers varasi Ščurkon kuudennella kierroksella. Hän siirtyi seuraavaksi kaudeksi WHL-joukkue Seattle Thunderbirdsin riveihin. Ščurko pelasi WHL:ssä kaikkiaan kolme kautta, joista kolmas kausi 2006–2007 kului Tri-City Americansin riveissä.


title: Ladislav Ščurko

text: Kaudeksi 2007–2008 Ščurko palasi kotimaahansa ja siirtyi pelaamaan Slovakian Extraliigaa HC Košicen riveihin. Hän pelasi siellä ensimmäisestä kaudestaan myös osan toiseksi korkeimmalla sarjatasolla HK VTJ Trebišovin riveissä. Ščurko voitti toisella kaudellaan Slovakian mestaruuden keväällä 2009.


title: Ladislav Ščurko

text: Ščurko pelasi alle 18-vuotiaiden MM-kilpailuissa vuosina 2003 ja 2004. Vuonna 2003 hän voitti hopeaa. Alle 20-vuotiaiden MM-kilpailuissa Ščurko pelasi vuosina 2005 ja 2006.


title: Ladislav Ščurko

text: Ščurko pidätettiin huhtikuussa 2009 epäiltynä 26-vuotiaan jääkiekkotuomari Marek Liptajin murhasta. Hän tunnusti puukottaneensa Liptajia 14 kertaa tammikuussa 2008. Liptajin ruumis löydettiin joulukuussa 2008 haudattuna Tatran vuoristoseudulta.


title: Ladislav Ščurko

text: Oikeusprosessin pitkittymisen takia Ščurko päästettiin vapaalle jalalle 8. marraskuuta 2011. Hän palasi kilpajääkiekon pariin 3. joulukuuta 2011 Slovakian 3. liigassa pelaavassa juniorivuosiensa seurassa HK Slovan Gelnicassa. Heinäkuussa 2012 Scurko tuomittiin murhasta kahdeksaksi vuodeksi vankilaan. Hän pääsi kuitenkin ehdonalaiseen jo vuonna 2015 ja palasi vuoden 2017 syksyllä pelaamaan maansa pääsarjassa nousijajoukkue HC Detvassa. Vuodet 2015–2017 hän pelasi alemmissa sarjoissa.


title: Maailman rauhanneuvosto

text: Maailman rauhanneuvosto (, "WPC") on väitteensä mukaan anti-imperialistinen ja sitoutumaton kansainvälinen liike.


title: Maailman rauhanneuvosto

text: WPC oli Neuvostoliiton tiedustelupalvelujen ohjailema. WPC:n vuonna 1989 julkaiseman tiedon mukaan 90 prosenttia sen rahoituksesta tuli Neuvostoliitolta


title: Maailman rauhanneuvosto

text: Suomen rauhanpuolustajat oli aiemmin WPC:n jäsenjärjestö.


title: Maailman rauhanneuvosto

text: WPC perustettiin vuonna 1949 samaan aikaan Naton kanssa. Se oli mukana monissa protesteissa ja mielenosoituksissa 1980-luvun lopulle asti. Kiinan kansantasavalta erosi neuvostosta 1966 Neuvostoliiton ja Kiinan välien rikkouduttua.


title: Maailman rauhanneuvosto

text: Neuvostoliiton pyrkimyksenä oli vaikuttaa mielipiteisiin WPC:n kautta.


title: Maailman rauhanneuvosto

text: Vuonna 1971 WPC:ssä oli noin 600 ihmistä 104 maasta. WPC oli erityisen aktiivinen Yhdysvaltojen Euroopassa sijaitseviin sotilastukikohtiin liittyvissä asioissa. Se toteutti suuria kampanjoita vastustaen Yhdysvaltojen operaatioita, etenkin Vietnamin sotaa. Toisaalta Neuvostoliiton rahoittama ja kommunistien hallitsema WSG ei tuominnut Neuvostoliiton samanaikaisia operaatioita Unkarissa (1956), Afganistanissa (1979–1989) ja muualla.


title: Maailman rauhanneuvosto

text: Läntisten ja neuvostoliittolaisten edustajien kiistan vuoksi 40 sitoutumatonta järjestöä muodosti WPC:stä erillisen organisaation International Confederation for Disarmament and Peace.


title: Maailman rauhanneuvosto

text: Neuvostoliiton hajottua vuonna 1991 WPC kutistui pienemmäksi.


title: Maailman rauhanneuvosto

text: WPC:n päämaja oli Helsingissä osoitteessa Lönnrotinkatu 25 A, kunnes se muutti 1990-luvulla Kreikkaan. WPC jakoi kansainvälistä rauhanpalkintoa ja julkaisi kahta lehteä, nykyään yhtä. Vuoden 2008 kokous pidettiin Venezuelassa.


title: Brad Knighton

text: Brad Knighton (s. 6. helmikuuta 1985 Hickory, Pohjois-Carolina, Yhdysvallat) on yhdysvaltalainen jalkapalloilija, pelipaikaltaan maalivahti. Hän edustaa Major League Soccerin Vancouver Whitecapsia.


title: Brad Knighton

text: Knighton pelasi yliopistojalkapalloa UNC Wilmingtonin joukkueessa Seahawksissa vuosina 2003–2006. Neljän kauden aikana hän torjui 24 nollapeliä, joka on koulun ennätys, ja hänet valittiin muun muassa Colonial Athletic Association -konferenssin tähdistöjoukkueeseen. Viimeisenä yliopistovuonnaan hän pelasi myös USL Premier Development Leaguen Indiana Invadersissä.


title: Brad Knighton

text: Knightonia ei varattu Major League Socceriin, mutta hän sai maaliskuussa 2007 kehityspelaajasopimuksen New England Revolutionilta vakuutettuaan valmennusjohdon avoimen testijakson aikana. Kahden ensimmäisen kauden ajan hän toimi joukkueen kolmosmaalivahtina ja pelasi vain MLS Reserve Division -reservisarjassa. Heinäkuussa 2008 hänet lainattiin loppukauden ajaksi USL First Divisionin Portland Timbersiin. Knighton teki MLS-debyyttinsä lopulta 28. maaliskuuta 2009 New York Red Bullsia vastaan ja pelasi kauden 2009 aikana yhteensä kuudessa liigaottelussa.


title: Brad Knighton

text: Kaudeksi 2010 Knighton siirtyi MLS:n tulokasjoukkue Philadelphia Unioniin, joka varasi hänet vuoden 2009 MLS Expansion Draft -laajennusvaraustilaisuudessa. Hän aloitti kauden Chris Seitzin varamiehenä, mutta nousi kauden lopulla ykkösmaalivahdiksi. Hän pelasi yhteensä kahdeksassa liigaottelussa, joissa hän piti maalinsa puhtaana kahdesti, ja esiintyi edukseen myös joukkueen kansainvälisissä harjoitusotteluissa. Kauden päätteeksi Union kuitenkin vapautti Knightonin sopimuksestaan ja luopui myös Seitzista.


title: Brad Knighton

text: Kaudeksi 2011 Knighton palasi kotiseudulleen Pohjois-Carolinaan tehtyään sopimuksen North American Soccer Leaguen Carolina RailHawksin kanssa. Carolinassa hän pelasi NASL:n runkosarjan voittaneen joukkueen kaikki ottelut, ja hänet nimettiin liigan Best XI -tähdistöjoukkueen maalivahdiksi. Kaudeksi 2012 Knighton pääsi jälleen MLS-joukkueen kokoonpanoon, kun Carolinasta tuttu valmentaja Martin Rennie hankki hänet Vancouver Whitecapsin riveihin.


title: Alice Brady

text: Alice Brady (2. marraskuuta 1892 New York, New York – 28. lokakuuta 1939 New York, New York) oli yhdysvaltalainen näyttelijä. Hän aloitti mykkäelokuvien aikakaudella, mutta siirtyi teatterikokemuksen tukemana menestyksekkäästi äänielokuviin. Hän kuoli syöpään 46-vuotiaana.


title: Alice Brady

text: Alice Brady oli teatterituottaja William A. Bradyn tytär. Opiskeltuaan New England Conservatory of Musicissa hän ryhtyi näyttelijäksi debytoiden Broadwayllä "The Mikadon" sivuosassa vuonna 1910. Hänen elokuvauransa alkoi pääroolilla vuoden 1914 elokuvassa "As Ye Sow". Monista mykkäelokuvien näyttelijöistä poiketen hänen elokuvauransa ei katkennut äänielokuvan tuloon. Bradyn tunnetuin rooli on luultavasti Angelica Bullockina elokuvassa "Godfrey järjestää kaiken" ("My Man Godfrey", 1936), josta hän sai parhaan naissivuosan Oscar-ehdokkuuden. Vuotta myöhemmin hän voitti parhaan naissivuosan Oscar-palkinnon elokuvasta "Chicago palaa" ("In Old Chicago", 1937). Hänen viimeiseksi elokuvakseen jäi John Fordin ohjaama "Vapauttajan nuoruus" ("Young Mr. Lincoln", 1939). Brady on saanut elokuvaurastaan tähden Hollywood Walk of Famelle.


title: Alice Brady

text: Brady meni naimisiin James Cranen kanssa vuonna 1919, mutta avioliitto päättyi eroon 1922. Heillä oli yksi lapsi. Brady kuoli syöpään vuonna 1939, vain viisi päivää ennen 47-vuotispäiväänsä.


title: Pöytätennis olympialaisissa

text: Pöytätennis on ollut mukana olympialaisissa vuodesta 1988 lähtien. Parhaiten menestynyt maa on Kiina.


title: Aleksandr Bereznjak

text: Aleksandr Jakovlevitš Bereznjak (, 29. joulukuuta 1912 Bojarkino, Moskovan alue – 7. heinäkuuta 1974 Dubna, Moskovan alue) oli neuvostoliittolainen lentokoneiden ja ohjusten suunnittelija. Hän oli MKB Raduga -suunnittelutoimiston johtaja vuodesta 1957.


title: Aleksandr Bereznjak

text: Bereznjak valmistui lentokonesuunnittelijaksi Moskovan ilmailuinstituutista ja toimi lentokoneteollisuudessa vuodesta 1931 alkaen. Vuonna 1932 hän pääsi kommunistipuolueen jäseneksi. Hän toimi Viktor Bolhovitinovin erikoislentokoneiden suunnittelutoimistossa, jossa suunniteltiin Aleksei Isajevin kanssa yhteistyössä vuonna 1942 valmistunut Neuvostoliiton ensimmäinen rakettilentokone, BI-1, joka toimi nesteraketin avulla. Bereznjak nousi OKB-2-suunnittelutoimiston varajohtajaksi vuonna 1946, ja pääsuunnittelijaksi vuonna 1957. Bereznjak sai työstään Lenin-palkinnon ja muita mitaleita.


title: Chott el Djerid

text: Chott el Djerid on Saharan suurin suolajärvi. Se sijaitsee Tunisiassa. Sen pinta-alan on sanottu olevan n. 5000 - 7000 km². Sen poikki on rakennettu itä-länsisuunnassa n. 40 km pitkä pengertie. Tietä joudutaan aika ajoin korjaamaan, koska suolajärven muuttuessa vetiseksi, se saa tien liikkumaan.


title: Öjan vaakuna

text: Öjan vaakuna oli Öjan kunnan tunnus. Vaakunan aihe viittaa Tankarin majakkaan. Tankarin nimi voidaan johtaa vanhasta suomenkielen sanasta "tankokari", joka osoittaa ulkosaariston olleen tärkeä merimerkki jo kauan ennen majakan rakentamista.